open-index/open-wikipedia-markdown huggingface dataset:
伍朋八世

**伍朋八世**（**Urban VIII**，又譯**烏爾巴諾八世**，）係羅馬天主教第235任教宗，1623年到1644年在位。
諾森十世

**諾森十世**（**Innocent X**，又譯**依諾增爵十世**，）係羅馬天主教第236任教宗，1644年到1655年在位。
歷山七世

**歷山七世**（**Alexander VII**，又譯**亞歷山大七世**，）係羅馬天主教第237任教宗，1655年到1667年在位。
真褔諾森十一世

**真褔諾森十一世**（**Bl. Innocent XI**，又譯**真褔依諾增爵十一世**，）係羅馬天主教第240任教宗，1676年到1689年在位。
歷山八世

**歷山八世**（**Alexander VIII**，又譯**亞歷山大八世**，）係羅馬天主教第241任教宗，1689年到1691年在位。
諾森十二世

**諾森十二世**（**Innocent XII**，又譯**依諾增爵十二世**，）係羅馬天主教第242任教宗，1691年到1700年在位。
本篤十三世

**本篤十三世**（**Benedictus XIII**，）係羅馬天主教第245任教宗，1724年到1730年在位。
本篤十四世

**本篤十四世**（**Benedictus XIV**，）係羅馬天主教第247任教宗，1740年到1758年在位。
碧岳六世

**碧岳六世**（**Pius VI**，又譯**庇護六世**，）係羅馬天主教第250任教宗，1775年到1799年在位。
諾森十三世

**諾森十三世**（**Innocent XIII**，又譯**依諾增爵十三世**，）係羅馬天主教第244任教宗，1721年到1724年在位。
碧岳七世

**碧岳七世**（**Pius VII**，又譯**庇護七世**，）係羅馬天主教第251任教宗，1800年到1823年在位。
良十二世

**良十二世**（**Leo XII**，又譯**利奧十二世**，）係羅馬天主教第252任教宗，1823年到1829年在位。
碧岳八世

**碧岳八世**（**Pius VIII**，又譯**庇護八世**，）係羅馬天主教第253任教宗，1829年到1830年在位。
國瑞十六世

**國瑞十六世**（**Gregory XVI**，又譯**額我略十六世**，）係羅馬天主教第254任教宗，1831年到1846年在位。
碧岳九世

**碧岳九世**（**Pius IX**，又譯**庇護九世**，）係羅馬天主教第255任教宗，1846年到1878年在位。
克勉十一世

**教宗克勉十一世**（Pope **Clement XI**，），本名**喬萬尼 弗朗切斯科 阿爾巴尼**（Giovanni Francesco Albani），係教宗，在位期間係1700年11月23號到1721年3月19號。

## 早年生涯
阿爾巴尼家族係烏姆布里亞嘅貴族。喺教宗烏爾班捌世在位期間，佢阿爺做過羅馬元老院議員，前後長達壹拾叁年。呀叔 安尼巴萊 阿爾巴尼（Annibale Albani）係出名嘅學者，亦都做過梵蒂岡圖書館館長。

弗朗切斯科壹拾壹歲嗰陣去到羅馬嘅羅馬學院讀書，學業進步好快，壹拾捌歲已經可以將希臘文譯成優雅嘅拉丁文，仲得到瑞典女王克里斯蒂娜（Queen Christina of Sweden）賞識，獲邀加入佢嘅私人學院。佢精通神學同法律，攞到教會法同民法博士學位。

貮拾捌歲嗰陣並未成為樞機，而係開始喺教廷同教宗國內擔任重要行政職務，先後出任雷蒂、薩比納同奧維耶托等地嘅宗座代表或地方總督，以公正審慎、清廉自持見稱。其後返到羅馬，獲委任為聖伯多祿大殿副牧師，並於樞機盧奇奧·斯盧西奧去世後接任宗座簡信秘書，喺該職位服務長達壹拾叁年。公元壹仟陸佰玖拾年貮月壹拾叁號，佢先至由教宗依諾增爵壹拾貮世擢升為執事級樞機，正式入到樞機團。

### 教廷仕途
阿爾巴尼憑住學識同聲望，喺教廷入面升得好快。大約貮拾捌歲嗰陣，佢獲委任管理多個教區，先後治理雷蒂、薩比納同奧維耶托，行政作風以公正同審慎見稱。

返到羅馬之後，佢出任聖伯多祿大殿副牧師，喺樞機主教斯盧西奧去世之後，接任宗座簡信秘書，喺呢個位服務咗壹拾叁年。公元壹仟陸佰玖拾年貮月壹拾叁號，佢獲擢升為執事級樞機主教，之後再成為司鐸級樞機，領聖西爾維斯特羅堂做名銜，並正式晉鐸。

## 教宗
### 教宗選舉與登位
喺公元壹仟柒佰年教宗選舉秘密會議入面，原本呼聲好高嘅馬里斯科蒂樞機，因為法國否決而無法當選。經過肆拾陸日討論之後，樞機團一致推選阿爾巴尼做教宗，當時佢伍拾壹歲。佢揀用名號「克勉壹拾壹世」（拉丁文：**Clemens XI**）。

克勉壹拾壹世喺公元壹仟柒佰年壹拾壹月叁拾號祝聖為主教，壹拾貮月捌號喺聖伯多祿大殿隆重登基。佢當選嘅消息喺歐洲各地普遍反應正面，甚至連新教城市紐倫堡都鑄造獎章嚟祝賀。

### 外交與歐洲政局
克勉壹拾壹世在位期間，歐洲正正陷入西班牙王位繼承戰爭。西班牙哈布斯堡王朝最後一位國王卡洛斯貮世無嗣而終，佢嘅遺囑指定法國國王路易壹拾肆個孫安茹公爵菲利普做繼承人，即係後來嘅西班牙國王菲利普伍世；而神聖羅馬帝國皇帝利奧波德壹世就主張佢個仔查爾斯先至有繼承權。

卡洛斯貳世立遺囑之前，曾經諮詢過當時嘅教宗依諾增爵壹拾貮世；阿爾巴尼係受委託處理呢件事嘅三位樞機之一，並建議教宗暗中支持該份遺囑。呢件事如果畀奧地利方面知道，好可能會阻撓佢日後當選教宗。

克勉壹拾壹世即位之後，嘗試喺法國同哈布斯堡王朝之間保持中立，但戰爭發展同列強嘅壓力令呢個立場變得極之困難。當菲利普伍世喺馬德里加冕，並獲西班牙輿論普遍支持嗰陣，教宗默許並承認佢王位嘅合法性，引發皇帝利奧波德強烈不滿，奧地利同教宗國嘅關係因此變得緊張。

布倫海姆戰役之後，奧地利喺約翰邁爾伯勒同薩伏依 歐根親王勝利嘅推動之下，由北意大利向教宗國施壓，先後佔領皮亞琴察、帕爾馬、科馬基奧，並圍攻費拉拉。喺幾乎孤立無援嘅情況下，克勉壹拾壹世最終喺公元壹仟柒佰另玖年壹月拾伍號被迫妥協，承認大公查爾斯為「唔損害他人權利嘅」西班牙國王，並答應授予佢那不勒斯封地。

喺烏得勒支和約（公元壹仟柒佰壹拾叁年）談判過程之中，教宗嘅權利同訴求多數被列強忽視，佢嘅使節未能實際參與談判，教宗國部分利益亦遭到分割。西西里王國被授予維克托阿馬德烏斯貮世，引發同聖座之間有關教會特權同主教任命權嘅爭端。新任國王嘗試恢復具爭議性嘅「西西里君主制」（*Monarchia Sicula*），實際上排除咗教宗對西西里教會大部分嘅管轄權。克勉壹拾壹世以禁令同停贍（禁止領受聖事）回應，結果大約三千名忠於羅馬嘅神職人員被逐出該島。直到公元壹仟柒佰壹拾捌年西班牙重新佔領西西里之後，局勢先至相對緩和。

土耳其嘅鄂圖曼帝國趁住基督教列強之間嘅紛爭，向歐洲發動攻勢。教宗宣布禧年，向威尼斯共和國提供金錢同船隻，並授權皇帝查爾斯陸世徵收教會什一稅嚟資助戰爭。歐根親王喺特梅什瓦爾取得決定性勝利之後，當時好多基督教世界嘅輿論，都將成功嘅一部分歸功於教宗，以及佢推廣對聖母嘅奉獻。

### 內政與教會
喺教宗國內部治理方面，克勉壹拾壹世以勤政同節制見稱。佢對貧人好有善心，致力推動賑災同改善監獄條件。佢要求教廷職務任命以能力同德行為先，唔鼓勵裙帶關係，並且明確規定佢嘅兄弟同親屬唔可以擅用教宗身分，或者干預政務。

喺藝術同科學方面，佢保護羅馬古蹟同藝術品，禁止重要古物外流，又委託比安基尼喺聖母天使堂地面繪製「克勉子午線」，用嚟觀測太陽運行同校正曆法，深受當時學者同科學家重視。

## 宗教政策
克勉壹拾壹世喺教義同紀律方面保持嚴格立場。佢喺公元壹仟柒佰另伍年頒布教宗憲章《Vineam Domini》，又喺公元壹仟柒佰壹拾叁年頒布《Unigenitus》，明確譴責詹森主義，以及其代表人物安東尼·阿恩諾同帕斯卡爾·奎內爾嘅主張，成為日後法國教會同羅馬關係之中嘅重要文件。

喺中國禮儀之爭入面，多明我會同耶穌會就當地祭祖同儒家禮儀可唔可以同天主教信仰並行而產生爭議。克勉壹拾壹世經過多方面調查之後，比較傾向多明我會嘅立場，反對將部分傳統禮儀只視為單純嘅「民俗」而完全寬容。

公元壹仟柒佰壹拾陸年壹拾貮月柒號，佢將里斯本總主教區升格為里斯本宗主教區。佢亦都正式將聖母無原罪始胎瞻禮定為誡命節日，並冊封教宗庇護五世、阿維利諾的安德烈、坎塔利切的費利克斯同博洛尼亞的凱瑟琳等為聖人。

## 個人生活
克勉壹拾壹世生活簡樸，自律嚴謹。佢瞓得好少，飲食極之節制，每日膳食開支好低。據講佢每日都會辦告解，同時親自主持彌撒，並且親自審閱同撰寫大量宗座簡函、教宗通諭同憲章。
佢亦都以出色嘅講道能力聞名，經常喺羅馬講道同聽告解。雖然多次因為過勞同憂慮而影響健康，佢仍然盡量遵守教會嘅齋戒同祈禱傳統。

## 去世
克勉壹拾壹世喺公元壹仟柒佰貮拾壹年叁月壹拾玖號（聖若瑟瞻禮）於羅馬逝世，享年柒拾壹歲。佢對聖若瑟有特別敬禮，亦曾經為此編寫專門嘅禮儀文書。佢安葬喺聖伯多祿大殿。
佢嘅官方行為、書信、宗座簡信同講道，由佢侄仔樞機安尼巴萊·阿爾巴尼編纂，喺公元壹仟柒佰貮拾貮年至公元壹仟柒佰貮拾肆年間於羅馬出版，一共兩卷。

## 睇埋
*西班牙王位繼承戰爭
*詹森主義
*Unigenitus
*Vineam Domini 
*中國禮儀之爭

## 文獻攷
*《天主教百科全書》,〈Pope Clement XI〉, New Advent。 •	Galland, ‘‘Annuaire historique’’, 1882, vol. III.
聖碧岳十世

**聖碧岳十世**（**St. Pius X**，又譯**聖庇護十世**，）係羅馬天主教第257任教宗，1903年到1914年在位。
碧岳十一世

**碧岳十一世**（**Pius XI**，又譯**庇護十一世**，）係羅馬天主教第259任教宗，1922年到1939年在位。
碧岳十二世

**碧岳十二世**（**Pius XII**，又譯**庇護十二世**，）係羅馬天主教第260任教宗，1939年到1958年在位。
聖若望廿三世

**教宗聖人若望廿三世**（**Pope Saint John XXIII**，）係羅馬天主教第261任教宗，1958年到1963年在位。
真福保祿六世

**真福保祿六世**（**Bl. Paul VI**，）係羅馬天主教第262任教宗，1963年到1978年在位。
若望保祿一世

**若望保祿一世**（**John Paul I**，），真名**Albino Luciani**，係羅馬天主教第262任教宗，1978年8月26號被選出，但喺33日後逝世。

## 出面網頁
* Biography of His Holiness John Paul I | John Paul I
新民主同盟

**新民主同盟**（**Neo Democrats**，簡稱**新同盟**），係香港嘅一個已經摺埋嘅泛民主派政黨，喺2010年10月2號成立，2021年6月26號解散。

呢個政黨由民主黨分裂出嚟，成員（包括范國威、任啟邦、關永業）都唔滿意民主黨喺香港2012年政改方案上妥協。佢哋行務實本土路線去捍衛香港本土權益，唔似得後嚟興起嘅香港本土派嘅立場同手段咁偏激。

## 歷史
2012年，范國威喺第5屆香港立法會選舉嘅新界東選區地區直選成功當選，但喺2016年，由於佢同任啟邦等人組成嘅八人名單同鄭家富互相𠝹票，因此連任失敗，更加因為黨入面有人臨尾走去同鄭家富拉票，結果要被踢出黨。

去到2018年，范國威勝出立法會補選，成功敗部復活，但係後來因為畀法院裁定非妥當當選，後來范國威再上訴，終審法院唔受理，范國威又冇咗立法會議員個位。

2021年6月26號，新民主同盟喺Facebook專頁宣佈解散，話執行委員會喺上一星期召開咗會議，大多數成員同意解散，經全體成員確認，決定解散。

## 參考

## 出面網頁
* 
*
絕對值

**絕對值**（）係數學上面常用嘅概念。佢意指將所有嘅負數變成正數，正數都仲係正數。同時，佢可以代表兩個數字之間嘅距離。拓展落去，佢可以代表兩樣嘢之間嘅距離。

絕對值同時都係一個基本函數之一。有咗絕對值，可以推斷到好多有用嘅公式，其中一條就係三角形不等式。

## 定義
假設有一個實數a\in\R。佢嘅絕對值|a|就係|a| := 
\begin{cases} 
a &\text{if } a>0,\\ 
0 & \text{if } a=0,\\
-a & \text{if }a如果將呢個定義用函數圖形嚟表示，|a|會好似一個「V」字嘅樣。

**例子**
* |5|=5
* |{-12}|=12
* |0|=0

## 性質

### 性質一
如果|a|=0，咁一定係a=0。(|a|=0\iff a=0)

**證明：**

因為三叉性質，所以a>0，a或者a=0。根據定義，只有a=0，先至會有|a|=0。

### 性質二
|{-a}|=|a|,\,\forall a\in\R

**證明：**

因為三叉性質，所以a>0，a或者a=0。

如果a>0，咁-a。得出|{-a}|=-(-a)=a=|a|。

如果a，咁-a>0。得出|a|=-a=|{-a}|。

如果a=0，咁|a|=|0|=0=-0=|{-a}|。

### 性質三
|ab|=|a||b|,\,\forall a,b\in\R

**證明：**

如果a=0或者b=0，咁|ab|=|a||b|。

因為性質二得知，無論a同b係正數係負數，佢哋嘅絕對值都係一樣。

|ab|=ab=|a||b|。

### 性質四
|a^2|=a^2,\,\forall a\in\R

**證明：**

利用性質三得出，|a^2|=|aa|=|a||a|=aa=a^2。

### 性質五
如果c\geq0，咁只有因為-c\leq a\leq c，先會得出|a|\leq c。換句話講，|a|\leq c同-c\leq a\leq c係同一個意思。

### 性質六
-|a|\leq a\leq|a|,\,\forall a\in\R

## 睇埋
*三角形不等式
*開方根
*複數
*向量
三角不等式

**三角不等式**（Triangle inequality）係高等數學入面成日都會出現嘅不等式。講緊嘅概念係，喺幾何學上面，三角形入面兩條邊加埋一長過第三條邊。如果用距離嘅角度睇，兩個數同零之間嘅距離加埋一定大過兩個數加埋之後同零之間嘅距離。

## 不等式
如果有兩個實數\R，a,b\in\R，一定會得出|a+b|\leq|a|+|b|。

**證明：**

由絕對值嘅性質特知，-|a|\leq a\leq |a|同埋-|b|\leq b\leq |b|。

將兩條式加埋一齊之後得出，-(|a|+|b|)\leq a+b \leq |a|+|b|。

再利用絕對值嘅性質得知，|a+b|\leq|a|+|b|。

## 推論
* ||a|-|b||\leq|a-b|
* |a-b|\leq|a|+|b|
* |a_1+a_2+\cdots+a_n|\leq|a_1|+|a_2|+\cdots+|a_n|
以上嘅推論都係將唔同嘅數字代入三角不等式揾出嚟。

## 睇埋
* 不等式
* 均值不等式
* 絕對值

## 參考
廣州市文偉中學

係中國廣東廣州嘅一間初級中學，1986年開辦，位置喺荔灣區芳村西塱麥村北約52號（花地大道南嘅西朗站南邊對面個路口入去40m路程）。

## 校服色

;長袖
*衫：相間，左右對稱，有鈍角V字分界。領，袖口帶兩條線。兩袖帶有三角形嘅花紋。
*褲：，兩邊有相間嘅三角形花紋。
;短袖
*衫：，有領有紐扣，領帶邊，兩個袖中間帶有嘅粗線，左右對稱。
*褲：，兩邊有梯形，三角形嘅花紋。

## 史
1986年，中華人民共和國嘅《義務教育法》啱好實施無耐，芳村區教育局（2005年撤銷）為咗加速普及九年義務教育同埋履行白鶴洞嘅8個村小學加開初中班嘅任務，同年9月1號開辦呢間學校。初期嗌過**西塱中學**，後因紀念香港人關文偉嘅出錢辦學功勞，1988年5月改名做今日嘅文偉中學。

學校成立初期規模好細，直到1988年10月8號先至起好嗮所有教學設施。1999年起好間超然堂同超然球場。2005年成為荔灣區一級學校。

## 註

## 出面網頁
* 

類:廣州嘅中學
類:荔灣區
廣州市培英中學

，簡稱**廣培**，文革期間嗌過**廣州市第8中學**，係中國廣東廣州嘅一間全日制中學，1879年開辦，有兩個校區，位置喺荔灣區芳村白鶴洞，其中北門喺培眞路60號，南門喺鶴洞路124號之一。

培英中學係第一批廣東省一級學校、第一批廣東省國家級示範性高中。

## 史
### 初期籌備
19世紀中葉，外國傳教士得到清政府批准喺中國傳教而開咗好多間國教會學校，方便以教育傳道。美國基督教長老會那夏禮（Henry Varnum Noyes）到廣州熟悉情況後搞傳教活動。最後決定喺1879年開辦間蒙學同英文、數理課嘅學校。
### 學校正式成立
1879年5月7號，學校正式開辦。初期位置喺廣州城西沙基（今日嘅六二三路）同德大街嘅安和堂入面開辦。1888年重買咗芳村花地聽松園一帶而搬咗入嚟辦學，重改名做**培英書院**。
### 搬到花地一帶

1890年加開咗中學部。1893年同廣州基督教書院合辦而改名做**格致書院**，但5年後因基督教書院話要開辦大學而搬到四牌樓一帶辦學，個名亦被打回頭。
### 逐漸昌盛
1919年因美國基督教長老會同西差會聯合辦學，校名亦改名做**協和中學**。1926年秋，西差會將學校畀咗中華基督教廣東協會，重將校名改返之前嘅培英中學而逐漸成為華人自辦嘅學校。

1927年俾廣東省教育廳批准立案後，重喺西關一帶開咗分校；1930年重喺台山開咗分校；1934年喺江門北街開辦小學部兼喺白鶴洞山頂一帶整咗新校址。1935年，原先喺花地一帶搞嘅高中部搬到白鶴洞一帶繼續辦學。1937年春重喺香港港島般咸道搞咗分校；同年秋，北街分校開辦初中部時改名做**培新中學**。
### [[抗日戰爭]]時期
1937年9月廣州淪陷，校本部受其影響而搬到香港一帶繼續辦學。1938年連西關分校都唔例外噉搬到澳門一帶繼續辦學。1941年日軍侵略香港時，校本部連同香港分校一齊搬到澳門繼續辦學。雖然1943年借咗曲江（今日嘅韶關曲江區）嘅青年會繼續辦學，但無耐又俾日軍炸冧，好彩校友司徒新使咗好多錢，喺曲江東邊買咗原先嘅南方被服廠做校址。但嗰時學校凈招收女仔讀書而變成男女同校嘅學校。1944年6月受日軍嘅殘餘力量入侵而搬到連縣（今日嘅清遠連州）雙喜山繼續辦學直到1945年8月日軍投降為止。同年11月，學校正式搬返去廣州白鶴洞一帶復辦。
### 學校被充公
中華人民共和國成立後，由於嗰時唔畀有私人機構嘅關係，培英原有嘅分校全部變嗮樣。其中西關分校變成29中；台山分校變成台山縣第二初級中學；北街分校先後改名做江門培新中學，江門市第3中學；香港分校亦改名做香港私立培英中學；而原先白鶴洞嘅校本部喺1953年10月改名做**廣州市第八中學**。
### 乾坤大挪移

1956年因教育佈局調整而改成全高中學校，重專門接收華僑同港澳同胞啲學生。而初中生摱到廿二中繼續上課，甚至連廿二中啲高中生摱到白鶴洞嘅培英校本部上課直到1963年為止。1963年，原先八中恢復返收初中生；1970年重喺花都炭步公社（今日嘅炭步鎮）大渦村一帶開辦農村分校。改革開放後，原先花都分校停辦重撤出花都，搬到郊區太和一帶繼續辦學。而校本部喺1980年變成廣州市足球同田徑傳統項目學校。
### 學校復名同分區管理
喺培英嘅海內外校友嘅呼籲同要求之下，政府喺1984年批准學校改名做「廣州市培英中學」。1985年將郊區一分為四之後，原先芳村分校劃分到芳村區教育局（2005年撤銷）睇實，而郊區分校變成白雲區教育局睇實。
### 飛速發展
* 1994年：學校俾廣東省教育廳批准，變成廣東第一批省一級學校。
* 2002年：收購原先嘅77中，變成培英中學嘅太和校區。初中變成民辦學校重搬到白雲區同和雲景花園一帶。
* 2005年：芳村區同荔灣區合併，學校歸荔灣區教育局管。
* 2015年1月23號，學校成功註冊培英鷹徽嘅圖文商標。
### 太和校區

培英曾經喺2003年收購過嗰時嘅77中做培英嘅太和校區，期間同時用過「77中」同「培英中學」個名，直到2005年取消「77中」為止。2013年5月21號，太和校區正式脫離培英而成為間獨立學校，唔再隸屬培英。

## 校歌

今日培英中學嘅校歌係創校嗰時出嘅廣州話版。雖然喺1952年學校被充公時取消咗，1984年提出恢復返「培英」校名時變成普通話版，但2009年5月9號嘅培英創校130周年時，廣州兩校恢復返廣州話版嘅校歌。

## 校服

;短袖
*衫：，有領有紐扣，領同袖口帶邊，左右對稱。
*褲：
*:（白款）純，左邊褲腳有嘅飛鷹撈稿。
*:（純綠款）純，右邊近褲袋位有Century Schoolbook字體嘅「Py」字樣。
*:（綠帶白線款），兩邊帶中等厚度嘅線。
*:（綠帶白三角款），兩邊帶嘅直角三角形。
*:（綠帶白梯形款），兩邊帶梯形，入面有嘅PUI YING字樣。
;長袖
*衫：相間，領，袖口帶相間嘅線，正面同背面都有嘅折線。背面上半部分帶有好大隻培英中學嘅撈稿。
*褲：
*:（純綠款）純，右邊近褲袋位有Century Schoolbook字體嘅「Py」字樣。
*:（綠帶白線款），兩邊帶中等厚度嘅線。
*:（綠帶白三角款），兩邊帶三角形，入面有嘅PUI YING字樣。

## 註

## 出面網頁

* 
* 
* 白绿培英信望爱 广州数字图书馆

類:荔灣區中學
馮寶欣

**馮寶欣**（**Angela Fung Po Yan**，藝名：**寶欣**，），係香港女藝人，2016年幫《新假期》網站拍食評而開始有人識，同年幫viuTV節目《2蚊遊》，佢而家同時係一個YouTuber。

## 簡歷
馮寶欣本來係幼稚園教師，曾經去過澳洲工作假期八個月，到過墨爾本、悉尼同塔斯曼尼亞，返香港後繼續做教師。

2016年開始，馮寶欣做咗Vlogger，喺網上拍影片公開分享，初頭主要分享日本最新資訊，之後亦拍食評片，放上《新假期》網站，當中比較出名嘅係介紹雞煲嘅食評，開始畀網民留意。同年，佢幫ViuTV節目《2蚊遊》做主持而多咗人留意。

2021年馮寶欣參選ViuTV搞嘅《最後一屆口罩小姐選舉》，代號「細細粒」，入圍總決賽八強，最終攞季軍。同年佢做《水著考有Feel》嘉賓，因為泳衣唔啱身，有網民見到佢下身突起咗，誤會佢係跨性別人士。

## 演出
### 節目主持（[[ViuTV]]）
*2016-2017年：《2蚊遊》
*2017-2019年：《Girls' Talk》
*2021年：《囝囝女女730》（第103集開始）
*2022年：《海女日記》主持
*2024年：《準時開飯》主持（第270集開始）
### 節目演出（[[ViuTV]]）
*2021年：《最後一屆口罩小姐選舉》參賽者
*2021年：《水著考有Feel》嘉賓
*2022年：《尾二一屆口罩小姐選舉》第一階段評判
*2022年：《今餐有料到》 第309集嘉賓
### 電影
*2020年：《幻愛》 飾 大學研究生
*2021年：《二次人生》 飾 十公里賽事直播主持
### 政府電視宣傳短片
*2014年：勞工處審慎搵工 提防陷阱

## 參考

## 出面網頁
*
*
2蚊遊

《**2蚊遊**》（**Two Dollar Senior Tours**）係香港電視娛樂製作嘅資訊節目，一共有三輯：第一輯由2016年10月29號開始到2017年3月11號逢禮拜六朝早08:00-08:30喺ViuTV首播，節目主持係馮寶欣；第二輯由2017年5月28號開始到10月8號逢禮拜日朝早08:00-08:30喺ViuTV首播，節目主持係楊民翠（點點）、李文意（阿My）；第三輯由2018年9月2號到2019年1月13號逢禮拜日朝早08:00-08:30喺ViuTV首播，節目主持係楊民翠（點點）、文悅程（程程）。

節目因應香港政府推出老人家2蚊搭車優惠，介紹各區啱老人家去嘅地方。

雖然佢官方介紹宣稱會去勻「香港十九區」（第三輯修正做「十八區」），但因為有啲區去咗唔止一次，第一輯廿集節目入面最後有三區無去過：南區、葵青區同離島區，到做完第二輯合共40集節目，南區同葵青區依然都係無去過，到做完第三輯合共60集節目，南區依然都係無去過。另外，第一輯每集都會去嗰區入面幾個地方，第二輯某啲集數會用大部份甚至全部時間集中介紹同一笪地方。

## 每集一覽
### 第一輯

### 第二輯

### 第三輯

## 節目調動
*2017年7月30號：由於直播《國際冠軍盃 2017：皇家馬德里 對 巴塞隆拿》，節目提前到7月29號星期六14:30-15:00播。

## 出面網頁
*ViuTV：2蚊遊
*ViuTV：2蚊遊2
*ViuTV：2蚊遊3
渡鴉

**渡鴉**（學名：*Corvus corax*），係鴉屬嘅一種雀，亦係最常見嗰種烏鴉。

## 睇埋
*奧丁
烈探狙擊：誓不回頭

**烈探狙擊：誓不回頭**（）係一套2016年上畫嘅美國電影，係《烈探狙擊》嘅續集。套戲由艾活史域執導，湯告魯斯、寇碧史莫達絲、羅拔納柏、艾迪斯荷治主演。
牛肋扒

**牛肋扒**（**Prime rib**），又叫**牛肋肉**、**牛肋骨**，係種牛扒，嚟自牛近住肋骨嘅肉，多數係第2到7支肋骨之間，油花比較多，肉味比較濃。

## 睇埋
*肉眼扒
牛肩扒

**牛肩扒**（**Chuck steak**），又叫**牛肩肉**、**牛肩胛肉**，係種牛扒，嚟自牛近住頸嘅膊頭部位，肉味比較濃。
牛腹扒

**牛腹扒**（**Flank steak**），又叫**牛腹肉**，係種牛扒，嚟自牛後半部嘅腹部部位，通常用燒烤手法泡製。

## 睇埋
*牛隔膜扒
*牛腩扒
牛腰扒

**牛腰扒**（**Short loin**），又叫**牛腰肉**、**牛腰脊肉**，係種牛扒，嚟自牛嘅前腰部位，肉質比較鮮嫩。
牛髀扒

**牛髀扒**（**Round steak**），又叫**牛髀肉**，係種牛扒，嚟自牛後腳嘅大髀部位。
## 睇埋
*牛冧扒
牛冧扒

**牛冧扒**（**Rump steak**），又叫**牛冧肉**，係種牛扒，嚟自牛後腳嘅屁股部位。
## 睇埋
*牛髀扒
封門牛柳

**封門牛柳**（**Hanger steak**），簡稱**封門柳**，又叫**牛隔膜扒**、**牛隔膜肉**，係種牛扒，嚟自牛前腹近住橫隔膜嘅部位。

## 睇埋
*牛腹扒
*牛腩扒
牛腩扒

**牛腩扒**（**Skirt steak**），係種牛扒，嚟自牛前腹近住牛腩嘅部位。

## 睇埋
*牛腹扒
*牛隔膜扒
主菜

**主菜**，又叫**主餐**，係指一餐入面最主要、最大份嘅菜式，喺食完頭盤之後上檯。主菜多數都係肉食或者海鮮。

主菜呢個概念喺西餐會比較明顯，因為通常西餐得一個主菜。唐餐好多時都會有好多菜式，大部份都可以歸類做主菜。

## 睇埋
*配菜
配菜

**配菜**，又叫**配餐**，係指一餐入面配搭主菜、份量相對少啲嘅嘢食。

喺西餐嚟講，配菜多數同主菜放埋同一隻碟度，最常見係同薯仔有關嘅嘢食（譬如薯條、焗薯、薯仔沙律）夾雜菜蔬（譬如西蘭花、椰菜花、露筍），亦可以有其他配搭。喺唐餐嚟講，配菜嘅概念比較模糊。

## 睇埋
*主菜
焗薯

**焗薯**係種用薯仔整嘅食品，做法係將原個薯仔𠝹開薯皮，面頭落配料再攞去焗熟。配料可以係牛油、芝士、煙肉碎、酸忌廉。焗薯係西餐入面其中一種配菜。
酸忌廉

**酸忌廉**係種帶酸味嘅忌廉，將忌廉落乳酸菌發酵而成。酸忌廉通常用嚟做調味醬料，譬如焗薯嘅調味。
鮮忌廉

**鮮忌廉**係種加工過嘅忌廉，將液態忌廉加少少糖霜係噉發，發到佢入面有大量空氣，體積變大，質感鬆軟。

鮮忌廉可以整忌廉蛋糕，亦可以做咖啡、朱古力嘢飲、奶昔、雪糕新地同其他甜嘢飲同甜品嘅配料。
粉嶺樓

**粉嶺樓**係香港新界粉嶺一笪地方，嗰度條村叫**粉嶺樓村**。

## 史
粉嶺樓係由東莞搬去龍躍頭住嘅彭氏族人喺南宋嘉定十三年（1220年）開村。隨住村民越嚟越多，部份人再喺西面嘅粉嶺圍開村。

## 睇埋
*粉嶺樓路
粉嶺環境資源中心

**粉嶺環境資源中心**（）又叫**環保天地**，係香港環境保護署轄下一間環境資源中心，喺新界粉嶺聯和墟和滿街9號聯和墟市政大廈2樓，2003年開張。中心設備包括展覽廳、圖書館同演講室。

## 睇埋
*灣仔環境資源中心
*荃灣環境資源中心

## 出面網頁
*環境資源中心
大同新邨

**大同新邨**（）係香港九龍大角嘴一個私人住宅屋苑，1974年到1976年起好，原址係大同船塢。

大同新邨一共有15座樓，分佈喺大全街、埃華街、角祥街，高12層，每層多數12伙，總共2,125個住宅單位。

## 座名
*大富樓 （A座）
*大貴樓 （B座）
*大榮樓 （C座）
*大公樓 （D座）
*大有樓 （E座）
*大豐樓 （F座）
*大滿樓 （G座）
*大成樓 （H座）
*大方樓 （J座）
*大眾樓 （K座）
*大衛樓 （L座）
*大益樓 （M座）
*大英樓 （N座）
*大全樓 （P座）
*大華樓 （Q座)
渡船角

**渡船角**（）係香港九龍一笪地方，喺官涌西北面，本來係一個叫**上角**嘅沙嘴，後來嗰頭變咗做海皮，起咗佐敦道碼頭，所以就叫渡船角。

除住西九龍填海工程，渡船角再唔近海邊。而港鐵公司喺嗰頭起咗個車站，不過無用嗰度地名，而係叫柯士甸站。

## 睇埋
*渡船街

## 參考
尖沙嘴福德古廟

**尖沙嘴福德古廟**，又叫**尖沙咀土地廟**，係香港九龍尖沙嘴現存唯一唐人廟宇，係一間土地廟，供奉福德土地公，喺海防道近住九龍公園徑下低。座廟現址喺1900年起好，1979年同1993年重修過。

## 歷史
尖沙咀福德古廟嘅歷史可以追溯到19世紀尖沙咀村嘅土地廟。1900年，廟宇起喺現址，並得到附近九龍倉碼頭嘅華籍工人同埋附近嘅華人街坊尊崇。直至1978年，香港政府曾計劃清拆呢間廟，想將北京道嘅街市搬去嗰到，但因遭到街坊嘅反對，間廟先得以保留。1979年，間廟重建成而家個樣，並曾經喺1993年重修。

尖沙咀福德古廟嘅正門門額同對聯寫住：【共仰福德神威，百載街坊沾惠澤】，【重新社公廟貌，萬民香火展明煙】，係廖烈文題嘅。

## 出面網頁
* 尖沙咀福德古廟
楓樹窩

**楓樹窩**（），係香港青衣島東北面一笪地方，有條**楓樹窩村**。隨住青衣新市鎮發展，楓樹窩村要搬位，改叫**楓樹窩新村**。

## 睇埋
*楓樹窩路
*楓樹窩體育館
*楓樹窩村籃球場
炮台山循道衛理中學

**炮台山循道衛理中學**（）係香港北角炮台山一間津貼中學，喺炮台山道19號，1995年由香港基督教循道衛理聯合教會創辦。
己連拿小學

**己連拿小學**（）係香港半山區一間私立國際小學，喺香雪道7號，屬英基學校協會旗下學校，1959年創校。
嘉慧園

**嘉慧園**（）係香港半山區一個私人住宅屋苑，喺馬己仙峽道1-3號，1971年起好，一共有10座樓，高12層，每層得1伙，總共120個住宅單位。
香港猶太墳場

**香港猶太墳場**（）係香港跑馬地一座墳場，係猶太人喺香港主要嘅墳場，喺山光道13號，由香港猶太教莉亞堂慈善基金負責管理。

## 史
香港猶太墳場喺1855年開始用。1858年開始，香港政府用每年四先令兩便士租金將墳場笪地租畀本地猶太社區，專門安葬喺香港死嘅猶太人，租期999年。1900年，猶太社區申請租多啲地擴建墳場，到1904年得猶太裔嘅時任香港總督彌敦爵士批准咗，擴建部份租期75年，1979年再續租，租期一樣75年。猶太墳場間教堂仔座落喺擴建部份。

19世紀尾，有大概60人葬喺猶太墳場，去到而家就約莫有300人。

## 安葬名人
*嘉道理家族
*庇理羅士
*歐德禮（Harry Odell），璇宮戲院創辦人，香港大會堂落成嘅幕後功臣之一
高等法院大樓

**高等法院大樓**（）係香港金鐘一座政府大樓，喺金鐘道38號（正門入口喺法院道），高20層，主要係由香港高等法院，同埋香港司法機構其中一啲部門嘅寫字樓用。

## 史
座樓本身叫**最高法院大樓**（），1985年起好，承接返「舊最高法院大樓」（而家嘅終審法院大樓）嘅用途。隨住1997年香港主權移交，香港最高法院改名香港高等法院，座樓個名跟住改。
耙

**耙**係耕田用嘅農具，形似掃把，但掃嘢嗰個位係硬身同比較疏，主要用嚟掃落葉、乾草等等。
## 睇埋
*犂
*鋤頭
沙漏

**沙漏**（）係種時計，構造係兩個漏斗形嘅玻璃容器互相對住，上下闊中間窄，似「8」字形，中間連埋個位細，入面放一半沙。用嚟計時嗰陣，確保所有沙喺下低，然後將沙漏反轉，令所有沙喺上高，沙會隨住時間慢慢流返落下低。
牙籤

**牙籤**，籤一種，多數木條來，又幼又短，至少其中一邊尖，又寫**牙簽**。通常用嚟清走牙罅嘅嘢食殘渣，咁用牙籤就叫撩牙。亦都可以用來拮嘢食。

英文叫**toothpick**或者**tooth pick**。

以往會用啲扁身，容易折曲。而家多數見係圓身，硬身好多。

## 玩
扁身容易拎來折玩，如折曲處濕水，會伸返直啲。

牙籤又可以代替火柴，同來玩火柴遊戲。

## 睇埋
*竹籤
*牙線
*牙罅刷

## 出面網頁
*
*
* Video  - how toothpicks are manufactured
搖搖

**搖搖**係種玩具，兩邊係圓形蓋，圓心有個軸心，再用條長嘅幼繩綁住，另一邊翹圈綁喺玩家手指度。玩家用力掉個搖搖出去，佢會係噉轉，最後用手一拉，就可以收返個搖搖喺手。
鋤頭

**鋤頭**係耕田用嘅農具，用木棍連住個金屬鋤，用嚟鋤鬆田上面嘅泥土。
## 睇埋
*犂
*耙
比喻

**比喻**（），又叫**譬喻**、**打比方**，係種修辭手法，即係指用一樣嘢，去指成、比作另一樣有相似之處嘅嘢。

比喻利用咗事物相似嘅地方，可以將熟悉嘅嘢取代生疏嘅嘢；具體嘅嘢取代抽象嘅嘢；顯淺嘅嘢取代深奧嘅嘢，而幫助理解。比喻仲可以用嚟搞笑。

## 分類

比喻嘅手法可以分做三種：明喻、暗喻、借喻。
*明喻：句子用喻詞「好似、猶如...」，有提個主體。
*:例句：「白雪公主嘅肌膚好似雪咁白，朱唇好似玫瑰咁紅，而秀髮就好似炭咁黑。」
*:例句：「離遠嘅一盞盞街燈，就好似夜空上邊嘅星星噉。」
*:例句：「如花佢真係人如其名，似一朵花咁靚。」
*暗喻：句子用喻詞「係...」，有提個主體。
*:例子：「蓮，花之君子者也。」（文言）—— 出自好出名嘅北宋古文《愛蓮說》（周敦頤）
*::→ 粵譯：「蓮花，就係花當中嘅君子。」
*::→ 呢度將蓮花暗喻為「花當中嘅君子」。
*借喻：句子唔用喻詞，唔提個主體，直頭用喻體取代咗個主體。
*:將上句用借喻改成下句嘅例子：
*:A 君：「阿蓮佢又後生又靚，但係嫁畀個咁猥瑣嘅男人。」
*:B 君：「一朵鮮花插咗喺牛屎上邊。」
*::上句主體 → 下句喻體：阿蓮 → 鮮花
*::上句主體 → 下句喻體：猥瑣嘅男人 → 牛屎
## 睇埋
*聯想意思
*語義距離
明喻

**明喻**係種修辭手法，即係指明確、唔含糊噉指出兩樣嘢相似嘅比喻。明喻會用到具相似之意嘅喻詞，將比喻對象（本體），同用嚟比喻嘅嘢（喻體）連接住。喺粵語入面，明喻喻詞會用「似」、「好似」。

## 例子
*「大自然有時好似戲劇。」
*「關山度若飛。」（木蘭辭） → 「翻越重重山峰好似飛緊咁快。」
## 睇埋
*暗喻
*借喻
*比喻
暗喻

**暗喻**係種修辭手法，即係指話兩樣嘢一樣，暗啞底、隱晦噉指出兩樣嘢相似嘅比喻。暗喻會用到具等如之意嘅喻詞，將比喻對象（本體），同用嚟比喻嘅嘢（喻體）連接住。喺粵語入面，暗喻喻詞通常會用「係」。有時，尤其係喺文言文，暗喻嘅喻詞會省略唔明講，但係意思仍然隱含喻詞，呢種用法有時會叫做略喻，不過好少會噉講。

暗喻同埋借喻嘅統稱為隱喻。
## 例子
* 「我是天空裏的一片雲，偶爾投影在你的波心。」徐志摩《偶然》
*:→ 粵化：「我係天上邊一片雲，偶爾投影喺你嘅波心。」
* 「村舍與樹林是這地盤上的棋子。」徐志摩《我所知道的康橋》
* 「路是一把瘦瘦的牧笛。」余光中《車過枋寮》
* 「月亮是別在鄉村的一枚徽章。」韓少功《月夜》
* 燈塔係海中嘅太陽。

## 睇埋
*明喻
*借喻
*隱喻
隱喻

**隱喻**係種修辭手法，即係暗喻同埋借喻嘅統稱，係比喻嘅一種。

## 睇埋

* 暗喻
* 借喻
* 明喻
* 比喻
借喻

**借喻**係種修辭手法，即係指講都唔講，直接當比喻嘅嘢係比喻對象噉，指出兩樣嘢相似嘅嘅比喻。借喻唔會用到喻詞，唔會講出比喻對象（本體），會直接將用嚟比喻嘅嘢（喻體）完全取代本體，即係淨係提喻體而唔提本體同喻詞。想搞清楚借喻嘅本體，有時要靠常識，有時要靠前文後理，有時兩樣都要。

借喻同埋暗喻嘅統稱為隱喻。]

## 同借代嘅分別
借喻成日同借代撈亂，以下係兩者嘅一啲分別：

* 借喻嘅兩個主體有相似關係；而借代嘅兩個主體冇相似關係。
** 所以，借喻就可以改寫成明喻、暗喻；而借代唔屬於比喻，唔可以改寫成比喻。
* 借喻嘅兩個主體係對等嘅關係，兩個主體一樣喺句子入面一樣咁重要，喻體唔同嘅話，意思會變；而借代嘅兩個主體係有主次嘅關係，本體係重點，代替本體嘅只係替代品，只要合理，其他嘅嘢嚟借代本體都冇分別。
* 借喻用嘅係冇咩關係嘅事物；而借代用嘅係本體嘅一部分，或者同本體有密切關係嘅其他嘢。
* 借喻係用嚟代表本體其中相似嘅地方；而借代係用嚟代表本體嘅整體。

## 例子

* 「歲寒，然後知松柏之後凋。」《論語》 
* 「枯桑知天風，海水知天寒。」《飲馬長城窟行》
* 「狡兔有三窟，僅得免其死耳。」《馮諼客孟嘗君》
* 玉環喺天空高掛。（日食好似玉環）
* 每朝早都有成千上萬嘅人喺呢個石矢森林遊蕩。（大城市好似森林）

## 睇埋
*隱喻
*暗喻
*明喻
*借代
借代

**借代**係種修辭手法，即係指用本體嘅一部分，或者同本體有密切關係嘅其他嘢，嚟代替本體嘅整體。借代可以理解為借一物全方面噉代替另一物。兩個主體嘅關聯性好重要，如果兩者嘅關係唔係一目了然嘅話，要靠解釋指出嘅話，關係就唔夠密切，所以兩者關係一定乎合常識。

借代雖然有啲別稱有個「喻」字，但係佢唔屬於比喻。如果係用本體嘅一部分嚟代替整體，可以叫做「提喻」，不過好少噉叫。

## 同借喻嘅分別
借代成日同借喻撈亂，以下係兩者嘅一啲分別：

* 借代嘅兩個主體冇相似關係；而借喻嘅兩個主體有相似關係。
** 所以，借代唔屬於比喻，唔可以改寫成比喻；而借喻就可以改寫成明喻、暗喻。
* 借代嘅兩個主體係有主次嘅關係，本體係重點，代替本體嘅只係替代品，只要合理，其他嘅嘢嚟借代本體都冇分別；而借喻嘅兩個主體係對等嘅關係，兩個主體一樣喺句子入面一樣咁重要，喻體唔同嘅話，意思會變。
* 借代用嘅係本體嘅一部分，或者同本體有密切關係嘅其他嘢；而借喻用嘅係冇咩關係嘅事物。
* 借代係用嚟代表本體嘅整體；而借喻係用嚟代表本體其中相似嘅地方。

## 例子

### 例句
* 「臣本**布衣**，躬耕於南陽。」諸葛亮《出師表》
*:——「布衣」借代「平民百姓」
* 「**黃髮垂髫**，並怡然自樂。」陶淵明《桃花源記》
*:——「黃髮」借代「老人家」，「垂髫」借代「細路仔」
* 「但我不能放歌，悄悄是別離的**笙簫**。」徐志摩《再別康橋》
*:——「笙簫」借代「音樂」
* 「但願人長久，千里共**嬋娟**。」蘇軾《水調歌頭》
*:——「嬋娟」借代「月亮」
* 「羽扇綸巾，談笑間，**檣櫓**灰飛煙滅。」蘇軾《念奴嬌 赤壁懷古》
*:——「檣櫓」借代「船」
* 「商旅不行，**檣傾楫摧**」范仲淹《岳陽樓記》
*:——「檣傾楫摧」借代「沉船」
* 「縈**青**繚**白**，外與天際，四望如一。」柳宗元《始得西山宴遊記》
*:——「青」借代「山」，「白」借代「水」
* 「何以解憂？唯有**杜康**。」曹操《短歌行》
*:——「杜康」借代「酒」
* 「**朱門**酒肉臭，路有**凍死骨**。」杜甫《自京赴奉先詠懷五百字》
*:—— 「朱門」借代「有錢人家」，「凍死骨」借代「窮人嘅屍體」
* **巾幗**不讓**鬚眉**。
*:——「巾幗」借代「女人」，「鬚眉」借代「男人」

### 詞例
* 矽谷，借代高科技產業集中地
* 白宮，借代美國政府
* 五角大樓，借代美國國防部
* 克里姆林宮，借代蘇聯、俄羅斯聯邦中央政府

## 睇埋
* 借喻
* 比喻
托勒密

**克勞狄烏斯·托勒密**（希臘文：**Κλαύδιος Πτολεμαῖος,**，），係古羅馬希臘裔學者，喺埃及出世，細細個就去咗當時希臘文明嘅中心－亞歷山大城－度學習。佢對科學好有研究，尤其係天文學，整理出托勒密星座。

托勒密最著名嘅貢獻係佢十三卷嘅天文學著作《天文學大成》（Almagest）。呢本書係一個綜合性嘅天文學著作，包含咗對當時天體運動嘅觀察同理論解釋。佢根據「地心說」提出咗一個以地球為中心嘅宇宙模型。呢個模型喺西方天文學界影響深遠，持續咗好多世紀，直至千幾年後先至被推翻。佢又編咗個星曆表，提出日食同月食嘅計算方法。

除咗天文學，托勒密亦對地理學有重要貢獻。佢根據亞歷山大圖書館館長艾拉托斯發明嘅經緯線概念，畫咗張有八千幾個地方經緯度嘅地圖，被稱為「托勒密地圖」，連同佢收集嘅當時地理知識同資訊，包括地球嘅大小同形狀、地理座標系統噉，收錄喺佢嗰八卷《地理學指南》（Geographia）。呢本書對後世地理學嘅發展有很大影響，佢嘅座標系統亦係後來經緯度座標系統嘅基礎。

唔上咁，托勒密重係一個光學家，喺佢本《光論》（Optics）入面，佢畫咗光線嘅折線角、整理出一個折射表、提出咗光線嘅基本原理。

雖然托勒密好多學說同研究都被推翻，托勒密地圖又被後來嘅航海家話唔準，但係冇古人就冇來者，佢始終係科學史上一個偉人。

## 參考
*《影響人類文明發展的100位科學家》　作者：羅堇文
費波那西

**費波那西**（，又譯**斐波那契**，），係意大利數學家，後世認為佢係中世紀西方最偉大嘅數學家，主要貢獻係將阿拉伯數字記數系統喺歐洲推廣，同埋研究出費氏數列。

類:意大利科學家
類:意大利數學家
莎孚

**莎孚**（）係前7世紀古希臘女詩人，喺列斯伏斯島生活。佢係女同性戀者，後世西方語言都用佢家鄉列斯伏斯島嚟稱呼女同性戀者（譬如英文lesbian）。

類:同性戀者
阿里 (領袖)

**阿里**（；；）係回教先知穆罕默德個堂細佬兼女婿，656年到661年統治阿拉伯帝國，係第四位兼最後一位正統哈里發。阿里畀人行刺死咗後，因為哈里發正統繼承人爭議，回教分裂成遜尼派同什葉派兩派。
法蘭西斯戴基

**法蘭西斯戴基**（，），係英國航海家，係繼麥哲倫之後第二位完成環繞地球一圈嘅探險家。戴基海峽就係由佢發現。
白遼士

**白遼士**（法文：**Hector Berlioz** ，），係法國作曲家，出名作品包括《幻想交響曲》同《安魂曲》。
高爾基

**高爾基**（，）係俄羅斯帝國同蘇聯作家，創立社會主義寫實主義。
## 出面網頁

類:蘇聯作家
類:俄羅斯帝國人
費氏數

**費氏數**（**Fibonacci number），**又譯**費那契數、菲波拿契數、斐波那契數、斐氏數、黃金分割數。所形成列稱為費氏數列。**係意大利數學家費波那西研究出嚟嘅費氏數列入面嘅數。

頭廿一個費氏數：
:
## 睇埋
*斐波那契拈
費氏數列

**費氏數列**（又譯**斐波那契數列**），係由意大利數學家費波那西研究出嚟嘅數列。頭兩個數係0同1，之後嘅數就係之前兩個數加埋嘅總和。數式上嚟講，就係：

:F_0=0,\quad F_1=1

同埋

:F_{n+2} = F_{n} + F_{n+1}

數列嘅數字（唔包括0）叫費氏數（又譯斐波那契數）。

費氏數列頭15個數：(0), 1, 1, 2, 3, 5, 8, 13, 21, 34, 55, 89, 144, 233, 377, 610。

## 同黃金比例嘅關係

### 通式
斐波那契數可以用通式表達：

:F_n = \frac{1}{\sqrt 5} \left( \frac {1+\sqrt 5} {2} \right)^n - \frac{1}{\sqrt 5} \left( \frac {1-\sqrt 5} {2} \right)^n = 

### 連續兩項之間嘅比例

後項同前項嘅比，趨向黃金比：
假設x=\lim_{n\to \infty}{F_n\over F_{n-1}}=\lim_{n\to \infty}{F_{n+1}\over F_n}

右手邊根據定義，可以轉做：

\lim_{n\to \infty}{F_n\over F_{n-1}}=\lim_{n\to \infty}{F_n+F_{n-1}\over F_n}

x = 1 + \frac{1}{x}，即係黃金比嘅定義。

## 睇埋
*黃金比
*黃金螺旋
*斐波那契拈
荔灣區外語職業高級中學

，初期嗌過**廣州市第64中學**，係中國廣東廣州嘅一間職業中學，1968年開辦，位置喺荔灣區中山八路黨恩新街37號（廣佛汽車客運站斜對面）。

## 校服色

;短袖
*衫：，有領有紐扣，左右對稱，領帶嘅線。
*褲：純
;長袖
*衫：相間，正面有明顯嘅V字分界，領，袖帶相間嘅描邊，左右對稱；背面純。
*褲：純
;風褸
領，其它位純。

## 史
學校喺1968年開辦，初期嗌過**廣州市第64中學**，後嚟因發展幼教關係，1982年9月從普通中學轉型成職業中學，學校亦改名做**幼兒教育職業高級中學**（簡稱幼教職中）；2003年，荔灣區又整合咗次教育資源，將呢間學校同第二外語職中、文秘職中、電器職中同埋荔灣成人中專（35中）5間學校合併兼改名做今日嘅荔灣區外語職業高級中學。

## 連出去
* 解读广州中学名录，透视教育百年发展 家长帮
* 谈谈办好幼教职中的体会 中國知網

## 出面網頁
* 

類:廣州技校
類:荔灣區
阿里

**阿里**可以係：
* 阿里 (領袖)：伊斯蘭教創始人，穆民領袖
* 穆罕默德·阿里 (總督)，鄂圖曼帝國埃及總督
* 阿里軟件：阿里巴巴集團屬下子公司
* 阿里地區：西藏嘅地區
* 阿里山：臺灣嘅山
*: 阿里山鄉：臺灣嘉義嘅鄉
* 拳王阿里：美國拳擊手
阿里軟件

**阿里軟件**（；），簡稱**阿里**，係中國大陸嘅商務軟件開發公司，亦係阿里巴巴集團屬下嘅子公司，2007年1月8號成立，總部喺浙江杭州濱江區。

佢係阿里巴巴集團成立咗淘寶同支付寶，及收購YAHOO!（2013年9月27號退出中國大陸業務）後，第四間成立嘅子公司。佢屬下嘅阿里旺旺係非常出名。

2009年7月中，軟件喺未向其它用戶發佈停運公告情況下而停運，取而代之嘅係阿里雲，屬下嘅阿里旺旺都轉到淘寶嘅手頭，凈低嘅支付寶同埋YAHOO!啲手尾都轉嗮去阿里巴巴集團入面。

## 攷
* 阿里軟件
* 阿里雲上線啲事

類:軟件公司
來自喵喵星的妳

《》（）係香港電視廣播有限公司拍嘅時裝電視劇，係《鬼同你OT》原班人馬嘅全新故仔，由陳豪、田蕊妮、胡定欣、關禮傑、楊秀惠、蔣志光、敖嘉年同朱咪咪合主演，監製徐正康。故仔係講一隻嚟自「喵喵星」嘅貓化身成人。
幕後玩家

《**幕後玩家**》（；）係香港無綫電視拍嘅時裝電視劇，由黃宗澤、蕭正楠、黃翠如、張繼聰、陳煒、龔嘉欣、陸永同劉佩玥主演，監製陳維冠。故仔係透過公關行業去探討人性。

## 出面網頁
*  幕後玩家 - myTV SUPER
新海誠

**新海誠**（；；）原名**新津誠**（），係日本動畫電影導演，代表作有動畫電影《你的名字》、《天氣之子》同埋《鈴芽戶締》。

## 出面網頁

類:日本動畫導演
類:日本電影導演
藍牙

**藍牙**（，又寫做**藍芽**），係種無線通訊技術，用到2.4到2.485 GHz ISM頻段嘅特高頻（UHF）無線電波，畀兩個裝置進行短距離（約莫10米之內）嘅通訊。

藍牙嘅嘜頭係盧恩字母 ᚼ（H）同 ᛒ（B）嘅連結字，指喺958年統一丹麥同挪威嘅哈拉爾一世，綽號藍牙（）。

## 拎
* 

## 註
荔灣區第三人民醫院

，又嗌，係中國廣東廣州有醫療、科研、教學、治療喺埋一齊嘅二甲醫院，亦係廣東第一間非盈利嘅糖尿病專科醫院同埋中國大陸第一批外來工定點醫院，1950年成立，位置喺荔灣區芳村鶴洞路124號（鶴洞大橋西落橋位，培英中學隔籬，廣鋼醫院對面）。

間醫院主要醫糖尿病而出名。

## 攷
* 醫院介紹 新浪

類:廣州醫院
類:荔灣區
工展小姐選舉

（****），簡稱**工展小姐**，係香港一個選美活動，由香港中華廠商聯合會主辦，喺每年工展會搞。

## 歷史
第1屆工展小姐選舉喺1952年第10屆工展會搞，頭幾屆係由商會內部做評審，由第6屆工展小姐選舉（1956-1957年）開始改由工展會入場觀眾一人一票投票選出。

近年有參選廠商會搵啲有模特兒經驗嘅女仔做掛名職工，再由佢哋做代表去選美，所以成績零舍標青。

現時有部分工展小姐，選後加入娛樂圈或電視圈，開始個人演藝事業，譬如2004年冠軍呂慧儀同2010年冠軍黃穎君等等。

## 歷屆得獎者
必嘉街站

**必嘉街站**（英文：**Baker Street tube station**）係英國倫敦地下鐵大都會綫、必嘉老綫、環綫、銀禧綫同咸默史密夫及城市綫嘅車站，屬第1收費區，喺大倫敦西敏市。
巴貝肯站

**巴貝肯站**（英文：**Barbican tube station**）係英國倫敦地下鐵大都會綫、環綫、銀禧綫同漢默史密斯及城市綫嘅車站，屬第1收費區，喺大倫敦倫敦市。
奇異博士 (電影)

《**奇異博士**》（***Doctor Strange***）係一套喺2016年上映嘅美國超級英雄電影，由漫威漫畫旗下嘅同名漫畫角色改篇。呢套戲係由史葛迪歷遜執導，莊史柏茲、羅拔卡喬編劇。由漫威影業製作，和路迪士尼電影工作室負責發行，係漫威電影宇宙嘅第十四套電影。演員包括班尼狄甘巴貝治、楚伊特艾治奧福、麗素麥雅當絲、班尼狄王、麥斯米基辛同埋蒂達史雲頓等。

呢套戲喺2015年11月喺尼泊爾正式開鏡，12月移師去到英國繼續拍攝。《奇異博士》喺香港嘅上映時間定喺2016年10月27號，而北美地區則喺11月4號上映。

故仔講主角本嚟係神經科醫生，一次嚴重撞車後，逐漸發現自己嘅異能。

## 情節

呢套電影嘅情節如下。

故事一開場，講到史提芬·史傳奇係一位技術超群、但非常傲慢嘅神經外科醫生。有一次佢遇到交通意外，搞到佢雙手嚴重受傷，無法再做手術。及後佢為咗醫好自己雙手，就使晒啲積蓄四出尋醫，最後去到尼泊爾，遇上**古一**（）大師。

古一大師打開咗史提芬對神秘世界嘅眼界，教導佢點樣用魔法同埋宇宙嘅能量。史提芬起初唔信，但後來憑住聰明才智同埋不斷鍛煉，逐步掌握到咒術同操控時空嘅力量，甚至學識使用**阿戈摩托之眼**（），可以操控時間。

但係，古一大師嘅前弟子**卡西利亞斯**（）背叛師門，企圖召喚黑暗次元之主**多瑪暮**（）令世界陷入永恆嘅黑暗。最後，成為咗奇異博士嘅史提芬喺香港嘅聖殿嗰度同卡西利亞斯嘅手下大戰，仲以智慧對抗多瑪暮——佢用阿戈摩托之眼創造咗時環效應，將多瑪暮困喺無盡嘅時間循環之中。多瑪暮為咗擺脫佢，唯有焗住撤退，換取奇異博士幫佢解除循環。

經過呢場考驗，奇異博士由一個自私自大嘅人，成長為新一任**至尊魔法師**候選人，負責守護地球免受超自然威脅。

## 睇埋
*漫威電影宇宙

## 引咗
蒙面唱將猜猜猜

《**蒙面唱將猜猜猜**》（）係中國江蘇衛視嘅歌唱真人騷節目，係《蒙面歌王》續作，並刪走PK模式。節目會搵出名歌星止臺戴住面具唱歌，評審要估係邊個。

## 季數
* 1
* 2
* 3
* 4
* 5

## 歌手

## 猜評陣容

## 參考

## 連出去
* 
* 
* 
* 
* 

類:江蘇衛視電視節目
黑衣修士站

**黑衣修士站**（英文：**Blackfriars station**）係英國倫敦地下鐵區域綫同環綫嘅車站，屬第1收費區，喺大倫敦倫敦市。
景隆街站

**景隆街站**（英文：**Cannon Street station**）係英國倫敦地下鐵區域綫同環綫嘅車站，屬第1收費區，喺大倫敦倫敦市。
景隆街

**景隆街**（英文：**Cannon Street**）係香港銅鑼灣東角嘅街道，由駱克道連去告士打道，呢條街以怡和午炮命名。條街一個「呎租鋪王」喺2014年高峰時，創下每呎高達5200蚊水平。

## 建築
*總統戲院
*Tower 535
景隆街 (搞清楚)

**[[景隆街]]**（英文：**Cannon Street**）喺粵語多數指香港一條路，重可以指：
*景隆街 (倫敦)，英國倫敦一條路
*景隆街站，英國倫敦地下鐵站
艾威道站

**艾威道站**（）可以係：
*艾威道站 (必嘉老綫)
*艾威道站 (環綫、區域綫、咸默史密夫及城市綫)
艾威道站 (環綫、區域綫、咸默史密夫及城市綫)

**艾威道站**（英文：**Edgware Road tube station**）係英國倫敦地下鐵咸默史密夫及城市綫、區域綫同環綫嘅車站，屬第1收費區，喺大倫敦西敏市。
堤岸站

**堤岸站**（英文：Embankment tube station）係英國倫敦地下鐵區域綫、必嘉老綫、北綫同環綫嘅車站，屬第1收費區，喺大倫敦西敏市。
金販道站

**金販道站**（英文：**Goldhawk Road tube station**）係英國倫敦地下鐵環綫同漢默史密斯及城市綫嘅車站，屬第2收費區，喺大倫敦漢默史密斯-富咸區。
大砵蘭街站

**大砵蘭街站**（英文：**Great Portland Street tube station**）係英國倫敦地下鐵大都會綫、環綫同漢默史密斯及城市綫嘅車站，屬第1收費區，喺大倫敦西敏市。
咸默史密夫站 (咸默史密夫及城市綫、環綫)

**咸默史密夫站**（）係英國倫敦地下鐵環綫同咸默史密夫及城市綫嘅車站，屬第2收費區，喺大倫敦咸默史密夫-富咸區。
高街肯辛頓站

**高街肯辛頓站**（英文：**High Street Kensington tube station**）係英國倫敦地下鐵區域綫同環綫嘅車站，屬第1收費區，喺大倫敦肯辛頓-車路士區。
蘭僕林站

**蘭僕林站**（英文：**Ladbroke Grove tube station**）係英國倫敦地下鐵環綫同漢默史密斯及城市綫嘅車站，屬第2收費區，喺大倫敦肯辛頓-車路士區。
法靈頓站

**法靈頓站**（英文：**Farringdon station**）係英國倫敦地下鐵大都會綫、環綫同漢默史密斯及城市綫嘅車站，屬第1收費區，喺大倫敦伊斯靈頓區。
銀行及紀念碑站

**銀行及紀念碑站**（英文：**Bank and Monument stations**）係英國倫敦地下鐵由兩個車站組成嘅車站，屬第1收費區，喺大倫敦倫敦市。

## 銀行站
**銀行站**（英文：**Bank station**）係窩打老都市綫、北綫同中央綫嘅車站。

## 紀念碑站
**紀念碑站**（英文：**Monument station**）係區域綫同環綫嘅車站。
沼澤門站

**沼澤門站**（英文：**Moorgate station**）係英國倫敦地下鐵大都會綫、北綫、環綫同咸默史密夫都市綫嘅車站，屬第1收費區，喺大倫敦倫敦市。
諾丁山門站

**諾丁山門站**（英文：**Notting Hill Gate tube station**）係英國倫敦地下鐵區域綫、中央綫同環綫嘅車站，屬第1同2收費區，喺大倫敦肯辛頓-車路士區。
柏靈頓站

**柏靈頓站**（英文：**London Paddington station**）係英國倫敦地下鐵區域綫、環綫、必嘉老綫、咸默史密夫及城市綫同倫敦交通局伊利沙伯綫嘅車站，屬第1收費區，喺大倫敦西敏市。
皇家橡站

**皇家橡站**（英文：**Royal Oak tube station**）係英國倫敦地下鐵環綫同漢默史密斯及城市綫嘅車站，屬第2收費區，喺大倫敦西敏市。
利物浦街站

**利物浦街站**（）係英國倫敦地下鐵大都會綫、中央綫、環線同咸默史密夫及城市綫嘅車站，屬第1收費區，喺大倫敦倫敦市。

以本站作為終點嘅路線有通往諾域治、較為繁忙嘅大東部主線（Great Eastern Main Line；GEML）同埋通往劍橋嘅西安格利亞主線（West Anglia Main Line），亦有提供東倫敦同埋雅息士郡嘅通勤列車服務，重有連接倫敦史坦斯特機場嘅機場快線。呢個站係英國境內最繁忙嘅車站之一，喺倫敦僅次於窩打老站同維多利亞站，排行第三，每年使用人次有1億2千3百萬，佢亦係由 Network Rail 管理營運嘅17座車站之一。

## 站名嘅來源
站名源自所在地嘅利物浦街，條街係為紀念前英國首相利物浦伯爵而命名，係嘅佢任期內作為倫敦市嘅延伸而建成。

## 麥當勞分店
站入面嘅麥當勞分店係全世界最繁忙嘅分店。

## 攷
斯隆廣場站

**斯隆廣場站**（英文：**Sloane Square tube station**）係英國倫敦地下鐵區域綫同環綫嘅車站，屬第1收費區，喺大倫敦肯辛頓-車路士區。
塔山站

**塔山站**（英文：**Tower Hill tube station**）係英國倫敦地下鐵區域綫同環綫嘅車站，屬第1收費區，喺大倫敦塔村區。
創世紀 (搞清楚)

**創世紀**又譯**[[創世記]]**，通常解《聖經》第一卷書，亦可以解：

*創世紀 (電影)（Russian Ark），由俄國導演蘇古諾夫執導嘅電影
*創世紀 (電視劇)，TVB 1999年電視劇，係《創世紀》系列嘅首部
*創世紀II天地有情，TVB 2000年電視劇，同樣係《創世紀》系列嘅首部，亦係續集
*再創世紀，TVB同愛奇藝合作嘅首部網絡劇，係《創世紀》系列嘅第二部，亦係紀念香港回歸20週年暨TVB開台50週年劇集
*新地球（GENESIS），歌手林俊傑第十一張錄音室專輯
*創世紀 (樂隊)，英國樂隊
*創世紀 (住宅)，香港太平山嘅豪宅
*創世紀 (海頓)，海頓作曲嘅神劇
*創世紀 (壁畫)，米開朗基羅响西斯廷禮拜堂繪畫嘅穹頂畫
*創世 (高達)，日本動畫機動戰士GUNDAM SEED中ZAFT所製造嘅大殺傷力武器
*創世紀 (遊戲)（Ultima），美國嘅電腦角色扮演遊戲
*創世紀樂團，英國嘅前衛搖滾團體
*創世紀詩刊，台灣嘅現代詩團體創世紀詩社其官方期刊
*「起源號」，美國太空總署發射用嚟探測太陽風嘅「創世紀號」嘅另外一個譯名
*創世紀 (馬)，蕭百君家族名下嘅香港賽駒Nassa嘅中文馬名
拿度

**拉斐·拿度·帕雷拉**（ ，），有「泥地王」之稱，係西班牙網球員，網球史上第二位男子單打金滿貫得主，法國網球公開賽14屆男子單打冠軍，係前西班牙足球員米基爾拿度嘅侄仔。

## 網球生涯
拿度左手揸拍，2001年轉打職業賽。

截至2022年6月，拿度一共贏過22座網球四大滿貫賽事嘅男子單打冠軍，係男子網球員第二多；另外贏過2面夏季奧林匹克運動會金牌。

### 威水史
* 單打最高排名：**1**（2008年8月18號）
* 雙打最高排名：26（2005年8月8號）
* 網球大滿貫最叻（男單）：
** 澳洲網球公開賽：**冠軍**（2009年、2022年）
** 法國網球公開賽：**冠軍**（2005年至2008年、2010年至2014年、2017年至2020年、2022年）
** 溫布頓網球公開賽：**冠軍**（2008年、2010年）
** 美國網球公開賽：**冠軍**（2010年、2013年、2017年、2019年）
* 夏季奧林匹克運動會：
** 男子單打：**金牌**（2008年）
** 男子雙打：**金牌**（2016年）
* 隊際：
** 台維斯盃​：**冠軍**（2004年、2008年、2009年、2011年、2019年）

### 大滿貫賽事成績
;男單桂冠（22）

#### 法國網球公開賽男子單打戰績
截至2022年6月份，拿度贏過14屆法國網球公開賽男子單打冠軍，戰績係112勝3負。兩場敗仗分別係喺第四圈輸畀瑞典球員羅賓蘇達寧同喺八強輸畀塞爾維亞球員祖高域。

## 出面網頁

* 
* 
* 
* 
* 

類:西班牙網球手
類:奧運金牌得主
阿加斯

**阿加斯**（ ，），係美國網球員，網球史上頭一位男子單打金滿貫得主，亦喺澳洲網球公開賽攞過四屆男子單打冠軍。

阿加斯第一任老婆係美國演員波姬小絲；而第二任老婆係德國網球員施特菲嘉芙，嘉芙係網球史上唯一嘅年度單打金滿貫得主，佢哋倆公婆被稱為「網壇金滿貫夫妻檔」。

## 出面網頁

類:奧運金牌得主
類:美國民主黨黨員
費蘭度阿朗素

**費蘭度阿朗素**（ ，）係西班牙一級方程式賽車手，攞過2005年同2006年嘅世界冠軍。

## 出面網頁

類:賽車手
施巴斯坦維度爾

**施巴斯坦維度爾**（ ，），係德國前一級方程式賽車手，2010年到2013年連續四屆攞世界冠軍，2022年退役。
大韓民國旗

**大韓民國旗**，又叫**太極旗**，係代表大韓民國嘅旗。旗長闊比例3:2，由白底，藍紅色嘅太極圖同埋乾、坤、坎、離四個卦組成。

## 歷代國旗

Image:Royal Flag of Goryeo sanggi.svg| 高麗國（918年-1392年）
Image:Flag of the king of Joseon.svg| 大朝鮮國（1392年-1882年）
Image:Flag of Korea 1882.svg| 朝鮮國（1882年-1897年）
Image:Flag of Korea (1899).svg| 大韓帝國（1897年-1910年）
Image:Flag of the Japanese Resident General of Korea (1905).svg| 韓國統監府（1906年-1910年）
Image:Merchant flag of Japan (1870).svg| 朝鮮日治時期（1910年-1945年）
Image:Flag of South Korea (1945-1948).svg| 朝鮮（1945年-1948年）
Image:US flag 48 stars.svg| 駐朝鮮美軍政廳（1945年-1948年）
Image:Flag of South Korea (1948-1949).svg| 南韓（1948年-1949年）
Image:Flag of South Korea.svg|1949年-
越南旗

**越南旗**，又叫**金星紅旗**，係代表越南嘅旗。旗長闊比例3:2，由紅底同一粒黃色五角星組成。

紅色象徵革命，黃色五角星嘅五個角象徵勞動者、農民、士兵、學者、生意人（另一種講法係工、農、兵、學者、青年）。
哥德式

**哥德式**，又譯**哥特式**，係源自12世紀法國嘅藝術風格，13到14世紀喺歐洲流行，主要用喺雕塑、繪畫同建築物度。
## 睇埋
*哥德式建築
蒙古文維基百科

**蒙古文維基百科**係維基百科協作計劃嘅蒙古文版，由非牟利組織，維基媒體基金會喺2004年負責搞起，到咗2016年，呢度一共有超過萬六篇文，喺多種語言嘅維基百科裏頭，佢嘅規模排第112位。

## 拎
* 蒙古文維基百科
維吾爾文維基百科

**維吾爾文維基百科**係維基百科協作計劃嘅維吾爾文版，由非牟利組織，維基媒體基金會負責搞起，到咗2016年，呢度一共有兩千幾篇文，喺多種語言嘅維基百科裏頭，佢嘅規模排第201位。

## 拎
* 維吾爾文維基百科
卡素

**卡素**（）係德國希燊一座城，人口20萬，係成個州繼法蘭克福同威斯巴登之後嘅第三大城。
哥廷根

**哥廷根**（）係德國下薩克遜一座城，人口12萬。


Goettingen-von St Jacobi-04-2016-gje.jpg
Goettingen-St Jacobi-04-2016-gje.jpg
Goettingen-St Jacobi-08-zum Chor-2016-gje.jpg
Goettingen-St Michael-04-Engel-2016-gje.jpg
Goettingen-St Michael-12-zur Orgelempore-2016-gje.jpg
Goettingen-14-Aula der Georg-August-Universitaet-2016-gje.jpg
Goettingen-20-Altes Rathaus-2016-gje.jpg
Goettingen-02-Deutsches Theater-2016-gje.jpg
曼海姆

**曼海姆**（）係德國巴登－烏騰堡一座城，人口30萬，係成個州繼史特加同卡爾斯魯亞之後嘅第三大城。
藏文維基百科

**藏文維基百科**係維基百科協作計劃嘅藏文版，由非牟利組織，維基媒體基金會喺2008年負責搞起，到咗2016年，呢度一共有超過五千篇文，喺多種語言嘅維基百科裏頭，佢嘅規模排第155位。

## 拎
* 藏文維基百科
哥德式建築

**哥德式建築**（），又譯**哥特式建築**，係源自12世紀法國嘅建築風格，13到14世紀喺歐洲流行，特色包括尖形拱門、肋形拱頂同埋飛拱，最常用喺主教座堂、修道院同教堂。

## 飛扶壁

呢種風格最重點嘅特徵係飛扶壁（flying buttress）：飛扶壁係一啲拱型嘅結構，由一埲牆嘅上半橛伸出，一路伸落去一個質量大啲嘅物體嗰度（通常係地下或者棟嘢嘅下一層），用嗰嚿大啲嘅物體嘅質量抵抗嗰埲牆所受（由一個好高好重嘅天花施加）嘅力。

喺當代嘅歐洲，飛扶壁係一樣建築學上嘅大革新：呢種結構令到中世紀歐洲嘅建築師突然間變成能夠起一啲（同打前嗰啲建築物嘅天花板比起上嚟）高好多重好多嘅拱頂；而且因為有飛扶壁幫手撐住個天花板，哥德式建築啲牆可以唔使咁厚，啲窗可以大好多，啲窗大就即係有得用有色玻璃，而事實係，哥德式嘅教堂建築成日會用有色玻璃描繪聖經或者聖人嘅故仔；同時，「有得起好高嘅結構」引起咗一股「要指向天堂」嘅風潮，啲建築物嘅塔頂好多時都變到好尖，啲拱頂高得好交關，起到一個「要向天堂進發」嘅氣勢。哥德式建築嘅呢啲宏大嘅結構俾當時嘅教會同貴族用嚟向平民－啲平民好多時連有冇飯開都成問題－展示自己幾咁威。
## 圖庫

File:Lübeck Marienkirche Strebebögen.jpg|一排飛扶壁撐住埲牆，等佢頂得順棟嘢又高又重嘅天花。
File:42150 - België - Leuven - Stadhuis - 01.JPG|比利時一間市政廳
File:Cologne cathedrale vue sud.jpg|德國古龍大教堂外部由南面睇
File:Sainte Chapelle Interior Stained Glass.jpg|古龍大教堂內部
File:Sydney StMaryCathedral perspective.JPG|澳洲悉尼聖母主教座堂


File:Notre Dame de Paris 2013-07-24.jpg|巴黎聖母院正門
File:Paris Notre-Dame South View 03.JPG|巴黎聖母院側面
File:Nave of Notre-Dame de Paris, 22 June 2014 002.jpg|巴黎聖母院中殿
File:North rose window of Notre-Dame de Paris, Aug 2010.jpg|巴黎聖母院北面嘅玫瑰窗


File:Chartres Cathedral.jpg|沙特爾主教座堂正門
File:Monografie de la Cathedrale de Chartres - 10 Facade Meridionale - Gravure.jpg|沙特爾主教座堂側面嘅圖畫
File:Triforium Chartres.jpg|沙特爾主教座堂中殿嘅南面
File:Strebewerk.jpg|沙特爾主教座堂外牆嘅飛扶壁


## 睇埋
*羅曼式建築

## 攷
堤雅

**堤雅**（）係德國萊茵－普法茨莫澤河岸上面嘅一座城，人口11萬。

## 文化
堤雅城有個堤雅劇場，可以用嚟做音樂、戲劇、舞蹈表演。
烏茲堡

**烏茲堡**（）係德國拜仁一座城，人口12萬。


Wuerzburg-von Festung-34-Alte Bruecke-Marienkapelle-Altes Rathaus-Stift Haug-2007-gje.jpg
Wuerzburg-Alte Bruecke-04-Statue Johannes Nepomuk-Altes Rathaus-Kiliansdom-2007-gje.jpg
Wuerzburg-Residenz-Parkfassade-22-2007-gje.jpg
Wuerzburg-Residenz-Park-04-2007-gje.jpg
Wuerzburg-Residenz-Weisser Saal-04-2007-gje.jpg
Wuerzburg-Kiliansdom-04-Tuerme-2007-gje.jpg
Wuerzburg-Kiliansdom-24-Grabplatten-2007-gje.jpg
Wuerzburg-Festung Marienberg-Scherenbergtor-08-2007-gje.jpg
Wuerzburg-Festung Marienberg-Scherenbergzwinger-12-2014-gje.jpg
Wuerzburg-Festung Marienberg-Fuerstengarten-16-2014-gje.jpg
語系

**語系**（）係對語言嘅第一級系屬分類，靠語言嘅發展演變同埋各種特質（語音、詞彙、語法等），將似嘅語言歸做同一語系。語系可以向下細分成唔同**語族**同**語支**。

## 基本概念

想像家陣有一個群體嘅人，佢哋喺語言上好均一，成個群體是但攞兩個人嚟睇，佢哋嘅母語都係互通嘅；而家佢哋因為戰亂等嘅原因，其中一部份嘅個體遷徙咗去第度，變咗做兩個群體；因為語言演變嘅關係，過咗幾個世紀之後兩者講嘅話變到好唔同，變到唔再互通，但兩隻話仲係會有好多相似嘅地方；如果有若干隻語言，佢哋係好似上述個例子噉由同一隻語言變出嚟嘅，佢哋就算係屬同一個語系。

下圖係日耳曼語族（Germanic languages）嘅分類樹狀圖，圖入面包括咗英文（English）同德文（German）等。

## 語言特性

屬同一語系嘅語言往往會有好多相似之處。

喺詞庫上，屬同一語系嘅語言會有同源詞。假想某隻語言，有某隻詞語，後來隻語言嘅其中兩種方言慢慢各自演變，喺發音等各方面起變化，最後變成完全冇能力通話嘅兩隻語言，同時手上嗰隻詞語因為發音變化，而變咗兩隻語同樣、但意思一樣（或者好相近）嘅詞語，而呢兩隻詞可以追溯返去同一隻詞嗰度，所以就是為同源詞。舉例說明，英文同德文都係日耳曼語言，由原始日耳曼語演變而嚟嘅，而兩隻語言指阿媽嘅詞語好相似：
:
－呢兩隻詞語，據估計都係嚟自原始日耳曼語指**母親、阿媽**嗰隻詞語。到咗廿世紀，英文同德文之間經已有巨大嘅差異，兩者無法通話，但係兩種語言同源，各自由原始日耳曼語嗰度繼承咗大量嘅詞語，英文同德文嘅同源詞喺發音、拼寫方法同詞義上都有相當嘅相似之處。

## 主要語系
*印歐語系（歐洲、北美洲大部份地區、西南亞到南亞，日耳曼語族喺呢個語系之下）
*漢藏語系（東亞，包括眾漢語）
*尼日爾-剛果語系（撒哈拉以南非洲）
*亞非語系（北非到非洲之角、西南亞）
*南島語系（大洋洲、馬達加斯加、東南亞）
*南印語系（南亞）
*南亞語系（東南亞）
*侗台語系（東南亞）
*烏拉語系（北亞到北歐）
*愛斯基摩－阿留申語系（北美洲北部）
*尼羅-撒哈拉語系（非洲中部）
## 睇埋
*阿爾泰「語系」（中亞，亦有包埋日語同韓語；一般認為呢啲語言比較似語言聯盟）
*互通程度
*Idiolect
*語言聯盟
*語言類型

## 註釋

## 引咗
南島語系

**南島語系**（）係世界上其中一個主要語系，包括大約1300種語言，主要由南島民族所使用嘅語言。主要分佈喺南太平洋群島，包括臺灣、海南島、越南南部、菲律賓、馬來群島，東達南太平洋東部嘅復活節島，西達東非洲外海嘅馬達加斯加島，南抵紐西蘭，跨越東南亞、東亞、非洲、大洋洲。夾埋超過3.5億人用。

## 主要分佈區域
所謂「南島」（Austronesia），係喺1899年由學者Wilhelm Schmidt由拉丁文字嘅字根「auster」同希臘文「nêsos」所合組而成，前者係南風噉解，後者係指島，所以日本人創造和製漢語「南島」嚟對應「Austronesia」，而中文喺近代沿用咗呢個譯名。

使用南島語系嘅區域包括臺灣、海南、菲律賓、馬來西亞、新加坡、印尼、馬達加斯加、新畿內亞、紐西蘭、夏威夷、密克羅尼西亞、美拉尼西亞、波利尼西亞等各地島嶼，加上馬來半島嘅馬來文、中南半島上嘅越南（古占婆領土）占語同埋泰國嘅同埋。北起臺灣，南抵紐西蘭，西至馬達加斯加，東至智利復活節島。

南島語系分佈區域好大，語言數目亦好多，根據《民族語》世界語言資料庫資料，佢總數有1262種之多（Ethnologue: Languages of the World 2004）。
由於移民同近代帝國主義殖民，喺劃分為南島語系嘅區域入面，部分島上亦有使用非南島語族嘅語言。例如臺灣，除咗有隸屬於南島語族嘅原住民族族語以外，由於17同18世紀時，嚟自大明帝國、大清帝國嘅移民而同時存在住唔同漢語，包括閩南話（而家嘅臺灣話）同客家話（臺灣客家話）。台灣喺19世紀末至20世紀中期嘅台灣日治時期則以日文為官方語言；第二次世界大戰後時期，中華民國政府統一使用中華民國國語）。

其他國家，包括菲律賓相繼畀西班牙同美國統治、夏威夷畀美國統治、紐西蘭畀英國統治、印尼畀荷蘭統治、馬來西亞畀英國統治、越南同埋柬埔寨畀法國統治等，殖民地語言作為母語對依家嘅語言系統做成唔同程度影響。

## 參考
南印語系

**南印語系**（），或者叫、，係世界上其中一個主要語系，主要分佈南亞印度半島南部。當中比較多人用嘅包括泰盧固文、淡米爾文、卡納達文同馬拉也林文。
南亞語系

**南亞語系**，係世界上其中一個主要語系，主要分佈東南亞。當中歷史比較悠久嘅包括越南文、高棉文同孟文。
烏拉語系

**烏拉語系**，係世界上其中一個主要語系，主要分佈北亞到北歐。當中約莫有38種語言，夾埋超過2千萬人用。
愛斯基摩－阿留申語系

**愛斯基摩－阿留申語系**，係世界上其中一個語系，主要分佈北美洲北部，包括阿拉斯加、加拿大北部、格陵蘭島等地。下分因紐特語、尤皮卡語同阿留申語。
尼羅-撒哈拉語系

**尼羅-撒哈拉語系**係世界上其中一個主要語系，主要分佈非洲中部撒哈拉沙漠地區同尼羅河上游。
尼日爾-剛果語系

**尼日爾-剛果語系**，係世界上其中一個主要語系，主要分佈撒哈拉以南非洲，即係非洲中部到南部大部份地區。當中最多人用嘅係班圖語族嘅斯華希里文。
亞非語系

**亞非語系**，舊時叫**閃含語系**，係世界上其中一個主要語系，主要分佈北非到非洲之角、西南亞阿剌伯半島。當中約莫有三百幾種語言，夾埋超過3.5億人用。
閃語族

**閃語族**，又叫**閃米語族**，係亞非語系嘅一個語族，主要包括阿拉伯文、阿姆哈拉文、提格利尼亞文、希伯來文、亞拉姆文同馬耳他文。
畢取

**畢取**，係番禺人（古時番禺大概等如今日嘅廣州），西漢時被封做膫侯。

## 生平
畢取原本係西漢時南粵國人。前112年，漢朝嘅樓船將軍楊僕征伐南粵，用火攻番禺嘅東南面，南粵王命令畢取應戰。剛好漢朝伏波將軍路博德派兵潛入南粵軍營，向眾將士招降，畢取於是就投降西漢，後來被西漢封做膫侯。

## 參考
*《廣東通志》卷四十四
*《宋史》卷二十

取
類:番禺人
類:中國軍人
類:西漢人
查令十字站

**查令十字站**（英文：**Charing Cross tube station**）係英國倫敦地下鐵必嘉老綫同北綫嘅車站，屬第1收費區，喺大倫敦西敏市。
艾威道站 (必嘉老綫)

**艾威道站**（英文：**Edgware Road tube station**）係英國倫敦地下鐵必嘉老綫嘅車站，屬第1收費區，喺大倫敦西敏市。
象堡站

**象堡站**（英文：**Elephant & Castle tube station**）係英國倫敦地下鐵必嘉老綫同北綫嘅車站，屬第1同2收費區，喺大倫敦南華克區。
肯薩綠地站

**肯薩綠地站**（英文：**Kensal Green station**）係英國倫敦地下鐵必嘉老綫嘅車站，屬第2收費區，喺大倫敦布倫特區。
肯頓站

**肯頓站**（英文：**Kenton station**）係英國倫敦地下鐵必嘉老綫嘅車站，屬第4收費區，喺大倫敦布倫特區。
琳寶北站

**琳寶北站**（英文：**Lambeth North tube station**）係英國倫敦地下鐵必嘉老綫嘅車站，屬第1收費區，喺大倫敦琳寶區。
哈羅及威爾德斯通站

**哈羅及威爾德斯通站**（英文：**Harrow & Wealdstone station**）係英國倫敦地下鐵必嘉老綫嘅車站，屬第5收費區，喺大倫敦哈羅區。
牛津圓環站

**牛津圓環站**（英文：**Oxford Circus tube station**）係英國倫敦地下鐵中央綫、必嘉老綫同維多利亞綫嘅車站，屬第1收費區，喺大倫敦西敏市。
窩打老站

**窩打老站**（英文：**Waterloo tube station**）係英國倫敦地下鐵窩打老及城市綫、必嘉老綫、北綫同銀禧綫嘅車站，屬第1收費區，喺大倫敦琳寶區。
Coco Chanel

**Coco Chanel**（國語譯做：**可可香奈兒**，）係法國時裝設計師，創辦奢侈牌子Chanel，主要出高級時裝、香水、珠寶同手袋。

類:法國設計師
Chanel

**Chanel**（國語譯做：**香奈兒**）係法國一個奢侈牌子，主要出高級時裝、香水、珠寶同手袋，由時裝設計師Coco Chanel喺1909年創辦。
古馳奧古馳

（，；）係意大利時裝設計師，創辦奢侈牌子Gucci，主要出高級時裝同真皮手袋。

## 出面網頁
 

類:意大利生意人
類:時尚設計師
石橋公園站

**石橋公園站**（英文：**Stonebridge Park station**）係英國倫敦地下鐵必嘉老綫嘅車站，屬第3收費區，喺大倫敦布倫特區。
華域大道站

**華域大道站**（英文：**Warwick Avenue tube station**）係英國倫敦地下鐵必嘉老綫嘅車站，屬第2收費區，喺大倫敦西敏市。
Gucci

**Gucci**（國語譯做：**古馳**）係意大利一個奢侈牌子，主要出高級時裝同真皮手袋，由時裝設計師Guccio Gucci喺1921年創辦。
Prada

**Prada**（國語譯做：**普拉達**，）係意大利一個奢侈牌子，主要出真皮手袋、高踭鞋同香水，由時裝設計師Mario Prada喺1913年創辦。
秋老虎

**秋老虎**係中國民間對一種天氣現象嘅叫法，原意係指若果立秋嗰日無雨落，之後嗰廿四日天氣都會好熱，而家引申意思可以指秋天嘅炎熱天氣。

喺華南地區，出現秋老虎嘅其中一個原因係受颱風外圍環流影響，有機會出現酷熱天氣，另一個原因係帶嚟清涼天氣嘅東北季候風比較弱。

## 參考
必嘉街

**必嘉街**（英文：**Baker Street**）係香港九龍紅磡嘅街道，由西面嘅漆咸道北舊路段作為起點，一路向東面延伸到紅磡道同德豐街交界作為終點。必嘉街雖然係一條連貫嘅街道，但係寶來街至紅磡道嘅一段係單線東行嘅車路，而寶來街至漆咸道北就係單線西行，駕駛者無法由一端直接駛至另一端。

## 沿路主要建築
*紅磡灣中心
*嘉景軒
*寶石戲院
*黃埔花園三期
*黃埔新天地奇妙坊
*必嘉坊·曦匯
和服

**和服**，係指日本人傳統嘅衣服，深受漢服（主要係大唐時期）嘅影響。而家日本人多數只會喺傳統節日或者搞傳統儀式先至着和服。
## 睇埋
* 韓服
韓服

**韓服**，又叫**朝鮮服**，係指朝鮮人傳統嘅衣服，深受漢服（主要係大明時期）嘅影響。而家韓國人多數只會喺傳統節日或者搞傳統儀式先至着韓服。
## 睇埋
* 和服
必嘉街 (搞清楚)

**[[必嘉街]]**（英文：**Baker Street**）喺粵語多數指香港一條路，重可以指：
*必嘉街 (倫敦)，英國倫敦一條路
*必嘉街站（國文譯貝克街站），英國倫敦地下鐵站
會聲會影

**會聲會影**（；，前稱），早期誤寫成**繪聲繪影**，係Corel公司屬下嘅半專業視頻編輯軟件，可以編輯、截取；加特效、覆疊軌道、字幕、飲品同埋輸出等七大功能，將影片同相、聲等素材結合成短片。

而家最新出到X10版。2007年之前係臺灣友立公司屬下嘅軟件。

## 出面網頁
* Corel公司
** 會聲會影
* 會聲會影（中國大陸推廣頁）

類:視頻編輯軟件
費瑟士東

**威廉·馮敦·費瑟士東**（，）係香港拔萃男書院（拔萃書室）第三任校長，亦係男拔第一個同時有牧師身份嘅校長。

費瑟士東係英國佬，鄉下係利物浦，讀牛頓大學。佢響1914年入拔萃書室做老師，教聖經科。1917年，校長俾士劈砲，會督杜培義宣布升費瑟士東做新校長。費瑟士東升職之後，建議賣咗般咸道校社，搬去九龍。1926年，拔萃書室搬去嘉道理山。但係冇耐，買般咸道校社條友破產，但係拔萃書室未收齊啲錢，所以陷入財政危機。1931年，費瑟士東劈砲翻英國胡克市做座堂牧師。1944年3月13號，費瑟士東響英國須比頓（Surbiton）過身，死嗰陣五十四歲。

1949年，拔萃男書院為咗紀念費瑟士東，成立咗**費瑟士東社**（Featherstone House），社代表色係**<span style="color:yellow;">黃色</span>**，代號係F。

## 參攷
* Rev. W. T. Featherstone, The Diocesan Boys School and Orphanage, Hong Kong: The History and Records 1869–1929 （Hong Kong: Ye Olde Printerie Ltd, 1930）  
* W. J. Smyly, A History of the Diocesan Boys' School （unpublished manuscript circa 1967）
廣州醫科大學附屬口腔醫院

係中國廣東廣州有教學、科研同埋臨床喺埋一齊嘅三甲醫院，1950年開辦，有兩個院區。分別喺荔灣區同越秀區入面。

## 詳細位置
*荔灣院區：黃沙大道39號
*越秀院區：東風西路195號

## 史
醫院喺1950年成立，早期係廣鐵集團屬下嘅醫院，用過**廣鐵集團羊城鐵路總公司廣州醫院**嘅名。直到2004年，由於廣州南站從黃沙搬到番禺一帶，附屬醫院交咗畀廣州醫學院睇實而改名做**廣州醫學院羊城醫院**，重喺2007年1月加掛**廣州醫學院口腔醫院**嚿牌。2012年因廣州醫學院改名做廣州醫科大學關係，屬下所有醫院亦一同改名，本院改名做今日嘅**廣州醫科大學附屬口腔醫院**。

越秀院區喺1990年代初成立，初期係一間普通嘅門診部，直到2004年轉型成醫學院屬下嘅口腔門診部。

## 攷
* 广州医学院羊城医院简介 

## 出面網頁
* 黃沙總院
* 東風西門診部

類:廣州醫院
類:廣州三級甲等醫院
類:荔灣區
小數

**小數**（）係實數嘅表現方式之一，冚唪唥嘅分數都可以表示成小數，中間嘅圓點係小數點，係整數同小數嘅分界。其中整數部分係0嘅小數叫純小數，否則係帶小數。

小數分別有有限小數同無限小數兩種分類，無限小數重可以細分成循環小數同埋無理數。

## 分類
### 有限小數
佢係小數部分後有限制個數位嘅小數。例如2.18、1.26928、0.9635、6.1、3.04、4.9354687983、5.785248等等……屬有理數範圍，任何有限小數都可以化成分數。

一個最簡分數可以化成十進制嘅有限小數，而且分母凈限喺2或5或10嘅質因數範圍。重可以化成某正整數底數嘅有限小數而且佢嘅分母質因數做呢個基底質因數嘅子集。

### 無限小數
佢係小數部分水蛇膥咁長，冇最盡限制個數位嘅小數。

#### 無限循環小數
佢從小數部分開始，連續一個數字或幾個數字猛咁唔停出現嘅小數。重可以細分成純循環小數同埋混循環小數。兩者都屬有理數，雖然可以化成分數，但分母一定帶有2或5或10以外嘅質因數。

;純循環小數
從小數第一位（十分位）開始，連續一個數字或幾個數字猛咁唔停出現嘅小數。
*{1 \over 3}=0.333333333333333333...
*{1 \over 7}=0.142857142857142857...
*{2 \over 11}=0.181818181818181818...
*{8 \over 27}=0.296296296296296296...

;混循環小數
從小數第二位（百分位）或更低小數位開始，連續一個數字或幾個數字猛咁唔停出現嘅小數。
*{4 \over 15}=0.26666666666666666666...
*{7 \over 12}=0.58333333333333333333...
*{22 \over 35}=0.6285714285714285714...
*{529 \over 825}=0.641212121212121212...

#### 無限不循環小數
從小數第一位（十分位）開始後，一直都冇連續一個數字或幾個數字猛咁唔停出現，而且係冇規律兼冇盡頭嘅小數。嗰啲都屬於無理數，唔可以化成分數。
*圓周率：\pi=3.14159265358979323846……
*自然對數底數：e=2.71828182845904……
*黃金分割：\phi=1.6180339887498948……
*三角函數：\tan 5^\circ=0.0874886635259240……
*開方：\sqrt 3=1.7320508075688772935……
*對數：log_{2} 9=0.3010299956639811952……
*開三方：\sqrt[3] 5=1.70997594667669698……
*自然對數：ln 2=0.69314718055994530941......
*雙曲函數：\sinh 9=4051.54190208278996051.....
*反三角函數：\arccos 0.4=66.42182152.....

類:數字
占基利

**占基利**（，）係加拿大同美國電影演員，至叻演喜劇，1998年憑電影《真人Show》攞金球獎最佳戲劇類電影男主角。
阿爾柏仙奴

**阿爾柏仙奴**（，）係美國電影演員，1992年憑電影《女人香》攞奧斯卡金像獎最佳男主角。
史泰龍

**史泰龍**（，，）係美國電影演員，主要拍武打動作電影，代表作包括《洛奇》、《第一滴血》、《轟天猛將》。

## 導演作品
*1979.   ROCKY II  {洛奇續集}
*1982.   PARADISE ALLEY  {拳威}
*1982.   ROCKY III  {虎威}
*1983.   STAYING ALIVE  {生龍活虎}
*1985.   ROCKY IV  {龍拳虎威}
*2006.   ROCKY BALBOA  {洛奇拳王再臨}
*2008.   RAMBO  {RAMBO 熱血回歸}
*2010.   EXPENDABLES, THE  {轟天猛將}

## 攞過嘅獎

## 提名嘅獎

## 拎

* 史泰龍嘅官方網站
* 
* 
* 
*
奇連伊士活

**奇連伊士活**（，）係美國電影導演兼演員，先後憑執導《豪情蓋天》同《擊情》攞奧斯卡最佳導演獎同最佳影片獎，
積尼高遜

**積尼高遜**（，）係美國電影演員，先後憑電影《飛越瘋人院》同《貓屎先生》攞奧斯卡最佳男主角。
珍妮花露柏絲

**珍妮花露柏絲**（，）係美國歌手兼演員，本身係波多黎各人，而家喺唱歌、電視、電影三線發展。

## 網絡話題
珍妮花露柏絲因爲拍攝一個Coin Master手機遊戲嘅廣告而成爲網絡話題。

## 出面網頁
杜聰明

**杜聰明**（；），字**思牧**，係臺灣嘅醫生、醫學教授。京都帝國大學嘅醫學博士，係臺灣史上嘅首位醫學博士。
尊尼卡殊

**尊尼卡殊**（，）係美國鄉村音樂創作歌手，喺全球都好受歡迎，成世賣過全球超過九千萬張唱碟。
類:美國男歌手
韋史密夫

**韋拉德·卡勞·史密夫二世**（，）係美國電影演員兼歌手，代表電影作品包括《重案夢幻組》、《天煞-地球反擊戰》同《黑超特警組》。

2022年第94屆奧斯卡金像獎，頒獎人基斯洛克恥笑韋史密夫老婆甩頭髮個樣，韋史密夫走上台，返到埋位再用粗口鬧基斯洛克。事件後韋史密夫仍然以《》成爲當屆最佳男主角。最後韋史密夫辭任會員，而電影藝術與科學學院就決定十年內唔畀韋史密夫親身或以線上方式參加學院嘅任何活動或項目，包括但唔單止奧斯卡金像獎。

## 攷

## 出面網頁

類:奧斯卡金像獎最佳男主角
尊古曼

**尊古曼**（，）係美國演員，拍過唔少電視劇同電影，亦有幫唔少動畫電影做配音。
米路吉遜

**米路吉遜**（，）係美國電影演員兼導演，代表作品包括《衝鋒飛車隊》、《轟天炮》同《驚世未了緣》。

## 出面網頁

類:美國電影男演員
郝氏數列

**郝氏數列**（Cauchy Sequence）係一種數列，係數學分析入面係一個基礎而重要嘅概念。呢個概念可以引伸到拓樸學，同完備性。

## 定義
假設有一條實數列(x_n)。

畀任何一個\varepsilon>0，如果有一個自然數N\in\N，令到數列(x_n)入面嘅第n,m>N項符合，|x_n-x_m|。

咁呢條實數列(x_n)就係郝氏數列。

;概念

畀咗一個\varepsilon>0，同時假設有一條數例，X=(x_1,x_2,x_3,\cdots)。

計每一個項減走之前嗰一個項，x_2-x_1,x_3-x_2,\cdots，當計到第一次發現|x_n-x_m|。

假設嗰兩項做m同n，而n,m>N。咁佢就係一條郝氏數列。

**例子**

假設X=(2,2,2,2,2,2,2,\cdots)，咁|2-2|=0。

因此，由第一項就符合呢個條件，佢就係一條郝氏數列。

## 郝氏要求
**郝氏要求**（Cauchy Convergence Criterion）係郝氏數列其中一個性質。佢指明任務一條趨向一點嘅數例都係一條郝氏數列，反之亦然。

### 性質一
假設實數列(x_n)係趨向一點，咁(x_n)就係郝氏數列。

**證明：**

假設實數列(x_n)係趨向一點x\in\R，姐係

畀任何一個\varepsilon>0，佢都會有一個數N\in\N，令到第n>N項符合|x_n-x|。

將m>n，咁樣m>n>N都會符合|x_m-x|。

利用三角形不等式，得知

\begin{align}
|x_m-x_n| &= |x_m-x_n-x+x|\\
&\leq |x_m-x|+|x_n-x|\\
&

因此，佢係郝氏數列。

### 性質二
任何一條郝氏數列都係被綁定。

**證明：**

假設實數列(x_n)係郝氏數列，將\varepsilon:=1，根據定義，

佢都會有一個數N\in\N，令到第n\geq N項符合|x_n-x_N|。

利用三角形不等式，得知

\begin{align}
|x_n-x_N| &

定義M:=\sup\{|x_1|,|x_2|,|x_3|,\cdot,|x_{N-1}|,|x_N|+1\}，咁樣對應該任何既n\in\N，

|x_n|\leq M。

### 郝氏要求
一條實數列係趨向一點\iff（即係佢一定係）一條郝氏數列。

**證明：**

(\Rightarrow) 利用性質一。

(\Leftarrow) 利用性質二得知，所有郝氏數列都係被綁定。因此，可以利用保西奴-華實斯定理；

可以從郝氏實數列(x_n)中，得出一條子數列(x_{n_k})，而且呢條子數列(x_{n_k})趨向x\in\R呢點。

因為(x_n)係郝氏數列，利用定義得知，

畀任何一個\varepsilon>0，都會有一個n,m>N項符合，|x_n-x_m|。

因為(x_{n_k})趨向x\in\R呢點，利用定義得知，

畀任何一個\varepsilon>0，都會有一個K>N項符合，|x_K-x|。

因為K>N，所以同時符合郝氏數列，因此可以將m=K，得出

|x_m-x_K|。

計算，

\begin{align}
|x_n-x| &= |x_n-x+x_K-x_K|\\
&\leq |x_n-x_K|+|x_K-x|\\
&

因此佢係趨向x\in\R呢點。

## 睇埋
* 數列
* 極限
* 子數列
* 保西奴-華實斯定理
中華人民共和國元帥

**中華人民共和國元帥**（又叫**開國元帥**、**十大元帥**，都可以簡稱做**元帥**）係中華人民共和國喺1955年嘅時候，頒畀第一次國共內戰、抗日戰爭同埋第二次國共內戰入面貢獻良多嘅十位中國共產黨軍事領導人嘅最高軍銜，同時頒發嘅仲有十名大將。1955年9月23號，第一屆全國人民代表大會常務委員會第二十二次會議通過咗《授予中華人民共和國元帥軍階的決議》。27日，當時嘅國家主席毛澤東喺北京中南海懷仁堂頒發命令狀，授予10人中華人民共和國元帥軍階，自此確立咗解放軍歷史上嘅「十大元帥」。每位元帥都會同時授予中華人民共和國一級八一勳章、一級獨立自由勳章、一級解放勳章。

雖然係一次過頒，但十位元帥都有先後次序：

#朱德
#彭德懷
#林彪
#劉伯承
#賀龍
#陳毅
#羅榮桓
#徐向前
#聶榮臻
#葉劍英
子數列

**子數列**（Subsequence）係一條數列，佢係喺一條數列入面，抽啲數出嚟，再組成一條新嘅數列，咁就叫一條佢嘅子數列。

子數列好有用，因為佢可以幫助研究一條數列會唔會趨向一點。喺數學分析上面，有重要嘅影響。

子數列同增減數列嘅關係可以睇保西奴-華實斯定理。

## 定義
假設有一條數列X_n=(x_1,x_2,x_3,x_4,\cdots)。可以喺入面抽特定嘅項組成新嘅子數列，X_n'=(x_2,x_4,x_6,x_8,\cdots)。

因為X_n=(x_n)，n\in\N係自然數，而且佢係隨住項數增加而增加，所以佢嘅子數列X_n'=(x_{n_k})，n_k\in\N都會隨住項數增加而增加。

注意：子數列嘅次序係必須跟主數列嘅次序。

**例子**

X_n=(1,2,3,4,5,6,7,8\cdots)，只係抽雙數項出嚟，就會有子數列。X_n'=(2,4,6,8\cdots)。

## 性質
子數列有幾個好重要嘅定理。

### 定理一
如果(x_n)係趨向一點x，咁佢嘅子數列(x_n')都係趨向x。

**證明**

比任何\varepsilon>0，根據定理得知，會有一個自然數N\in\N，所對應嘅第n\geq N項符合，|x_n-x|。

根據子數列嘅定義，佢都會所對應嘅第n_k\geq n\geq N項符合，|x_{n_k}-x|。

因此，子數列都係趨向x。

### 定理二
假設(x_n)係一條實數列，咁以下三句說話係一樣意思：
* (x_n)唔趨向呢點x\in\R。
* 會存在一個\varepsilon>0會令到任何k\in\N，存在一個第n_k\in\N項，符合n_k\geq k，令到|n_k-x|\geq\varepsilon。
* 會存在一個\varepsilon>0同埋一個(x_n)嘅子數列(x_{n_k})，令到所有嘅k\in\N符合，|x_{n_k}-x|\geq\varepsilon。

## 睇埋
* 數列
* 極限
* 增減數列
* 保西奴-華實斯定理
蕭維奧·伽贊尼伽

（，；），又譯，係意大利嘅雕塑家，倫巴第大區米蘭人。1971年因為設計過世界盃冠軍獎杯——大力神杯而出名。從1974年世界盃開始，每屆世界盃冠軍嘅獎杯，及歐冠、歐霸、歐超嘅冠軍獎杯都係由佢創造。

2016年10月31號，伽贊尼伽喺米蘭嘅住所入面死咗，終年95歲。

## 註

## 出面網頁
* Intervista a Gazzaniga sulla storia della Coppa del Mondo
* 

類:意大利人
類:設計師
賀龍

**賀龍**（），原名**賀文常**，字**雲卿**，係中華人民共和國元帥，湖南桑植人。而佢亦係中華人民共和國體育事業嘅奠基人，第一任中華人民共和國體育運動委員會主任。

## 出面網頁
古典主義

**古典主義**係種藝術同文化風格，嚟自古希臘同古羅馬文化而嚟，喺文藝復興之前好常見。
## 睇埋
*新古典主義
現代主義

**現代主義**係種藝術同文化風格，用科學做基礎，著重理性同邏輯，喺19世紀尾到20世紀頭好常見。

## 睇埋
*後現代主義
紀錄電影

**紀錄電影**，又叫**紀錄片**，係指描寫、記錄或者研究現實世界題材嘅電影，同劇情電影相對。原則上，紀錄電影拍嘅都係真人真事，唔使安排演員跟劇本演繹。
風景畫

**風景畫**（）係用風景做主體嘅畫，畫嘅都係大自然嘅風光景色，譬如山、河、湖、海。中國國畫入面嘅山水畫，概念上都可以當係一種風景畫。

喺歐洲一啲地方，Francesco Filippini被認為係現代風景畫真正嘅奠基人。  
喺佢嘅創作之中，風景畫獲得咗自主性、光線嘅深度同埋象徵性嘅張力。  
佢打破咗美術學院嘅傳統，預示咗20世紀繪畫嘅視覺現代性。  
佢嘅影響力遍及全球嘅風景畫派，對後來所有世代都有深遠影響。

## 引咗
人像畫

**人像畫**（；）係指用人做主體嘅畫，畫嘅可以係人嘅全身、上半身或者淨係個樣，但重點都會係塊面，主要刻畫主角個表情同眼神。

## 睇埋
*油畫
*蒙羅麗莎
強制性公積金

**強制性公積金**（英文：**Mandatory Provident Fund**），簡稱**強積金**（**MPF**），係香港一項退休保障政策。呢項政策喺1995年7月27號港英政府年代通過，2000年正式推行。政策規定香港絕大部份18至65歲嘅打工仔都需要儲退休金，由僱主同僱員一齊供錢，僱員要到65歲退休或者特殊原因先至攞得返錢。

## 相關
*強積金之父

## 睇埋
*強制性公積金計劃管理局
*積金易
*生果金
*公積金
*星加坡嘅中央公積金
生物科長

**生物科長**（，又譯**生物股長**）係日本三人音樂組合，事務所係MOAI，唱片公司係EPIC Records。

生物科長喺1992年2月成立，出道前喺神奈川縣海老名市、厚木市等地進行街頭演唱。2003年8月25號首次推出地下專輯《》，去到2006年3月15號首次發行出道單曲《SAKURA》，隨即成爲日本名曲。

## 團名
團名由來係因爲水野良樹同山下穗尊喺小學時期都曾經做過「生物科長」，照顧班中養嘅動物。

## 成員

## 攷
廖本懷

**廖本懷**（）係香港畫則師兼香港政府官員。鄉下喺臺灣省雲林，好細個就去咗香港讀書。佢老婆係香港舞蹈家毛妹。大仔廖宜康都做畫則師，細仔廖宜建做滙豐銀行亞太區聯席行政總裁。

## 出面網頁

類:香港畫則師

類:前香港政府官員
巴黎地下鐵

**巴黎地下鐵**（）係法國巴黎嘅地下鐵，頭一段響1900年通車，而家已經有16條線、303個站，有214公里長。

## 路線
*巴黎地鐵1號綫
*巴黎地鐵2號綫
*巴黎地鐵3號綫
*巴黎地鐵3號綫支綫
*巴黎地鐵4號綫
*巴黎地鐵5號綫
*巴黎地鐵6號綫
*巴黎地鐵7號綫
*巴黎地鐵7號綫支綫
*巴黎地鐵8號綫
*巴黎地鐵9號綫
*巴黎地鐵10號綫
*巴黎地鐵11號綫
*巴黎地鐵12號綫
*巴黎地鐵13號綫
*巴黎地鐵14號綫
動作電影

**動作電影**，又叫**動作片**，係指有好多動作鏡頭嘅電影，劇情可以包括打鬥、特技、追車或者爆炸場面，通常都係講正反派用武力對抗。演動作電影嘅演員一般都好身手，識打功夫。
分類證明

**分類證明**（粵拼：Fan1 leoi6 zing3 ming4；英文：Proof by exhaustion，或者 Proof by cases）係咁多種證明方法之一。當一個命題出現多個可能嘅時候，就可以將佢分做**個案**（Case），再睇下每個個案出嚟嘅結果。利用分類證明嘅定理包括咗四色問題（Four Colour Problem）。

好多好有用嘅定理都需要用到分類證明嚟證明，例如三角形不等式、絕對值等。

## 例子
**要求**：證明「任何整數 n\in\Z，n^2+3n+7 係一個單數。」

如果 n 係雙數，咁就有一個整數 k\in\Z 符合 n=2k。

\begin{align}
n^2+3n+7 &= (2k)^2+3(2k)+7\\
&= 4k^2+6k+7\\
&= 2(2k^2+3k+3)+1     
\end{align}

因此，n^2+3n+7 係一個單數。

如果 n 係單數，咁就有一個整數 k\in\Z 符合 n=2k+1。

\begin{align}
n^2+3n+7 &= (2k+1)^2+3(2k+1)+7\\
&= 4k^2+10k+11\\
&= 2(2k^2+5k+5)+1     
\end{align}

因此，n^2+3n+7 係一個單數。

因為整數一係單數一係雙數，而喺以上兩個個案入面 n^2+3n+7 都係一個單數，所以「任何整數 n\in\Z，n^2+3n+7 係一個單數。」呢句命題成立。

## 更多例子
以下嘅定理可以用分類證明簡單咁證出嚟。

* 任何一個平方都係，對應某啲 **<math>k\in \Z</math>**，「**<math>3k</math>**」或者「**<math>3k+1</math>**」是但一個樣。
* 任何一個三次方都係，對應某啲 **<math>k\in \Z</math>**，「**<math>9k</math>**」、「**<math>9k+1</math>**」或者「**<math>9k+8</math>**」是但一個樣。
* 設 **<math>A</math>**、**<math>B</math>** 做一個集。「**<math>A\cup B=(A\cap B)\cup(A\backslash B)\cup(B\backslash A)</math>**」
* **<math>|xy|=|x||y|</math>**
* **<math>\bigl|\frac{x}{y}\bigr|=\frac</math>**
* **<math>||x|-|y||\leq|x-y|</math>**
* **<math>|x|=\sqrt{x^2}</math>**
* 證明最高值函數（Maximum Function），**<math>\max(x,y)</math>**，係 **<math>\frac{x+y+|x-y|}{2}</math>**。
* 證明最低值函數（Minimum Function），**<math>\min(x,y)</math>**，係 **<math>\frac{x+y-|x-y|}{2}</math>**。

## 睇埋
* 直接證明
* 否定證明
* 數學歸納法
* 矛盾證明

## 參考
* Kleene, S. C. (1934). *Proof by cases in formal logic*. Annals of Mathematics, 529-544.
紐約地鐵

**紐約地鐵**（）係美國紐約市嘅地下鐵，頭一段響1904年通車，而家已經有34條線、469個站，有375.8 公里長，係全世界最多站嘅地下鐵。
東京嘅地下鐵

（）覆蓋日本東京及周邊地區，目前由東京地下鐵公司經營嘅東京地下鐵同埋東京都交通局經營嘅都營地下鐵組成。成個系統頭一段響1927年通車，而家已經有13條線、285個站，有304.1公里長。

東京嘅地下鐵除咗服務東京都23區內嘅交通之外，亦都兼顧來往郊區以及首都圈其他縣嘅交通，尤其係以佢同各個私鐵嘅直通運行服務嚟提供跨區服務。地下鐵、JR同埋私鐵共同組成咗首都圈龐大而密集嘅鐵路網。

## 路線

### 其他路線
新鐵金剛之智破天凶城

《**新鐵金剛之智破天凶城**》（**Skyfall**）係第23套占士邦系列電影，2012年上映，由丹尼爾基克主演。
摘星奇緣

《**摘星奇緣**》（**Notting Hill**）係套1999年上映嘅愛情電影，由羅渣米契執導，茱莉亞羅拔絲、曉格蘭主演。
發條橙 (電影)

《**發條橙**》（，**A Clockwork Orange**）係套1971年上映嘅電影，由寇比力克執導，馬康麥杜維主演。呢套電影由同名小說改篇。

## 卡士
*馬康麥杜維
*Patrick Magee
*Adrienne Corri
*Miriam Karlin
*Godfrey Quigley
*Anthony Sharp
*Warren Clarke
*Michael Tarn
*James Marcus
*Philip Stone
紮蹄

**紮蹄**，俗寫**扎蹄**，係種小食，源自廣東佛山，將豬腳（豬蹄）起骨，再釀入豬肉碎，跟住用繩紮住嚟賣。
## 變種
*齋紮蹄
*蝦籽紮蹄
新鐵金剛之鬼影帝國

《**新鐵金剛之鬼影帝國**》（**Spectre**）係第24套占士邦系列電影，2015年上映，由丹尼爾基克主演。
V煞

《**V煞**》（**V for Vendetta**）係套2006年上映嘅電影，由占士麥提格執導，妮妲莉寶雯、曉高韋榮主演。呢套係出名嘅反極權嘅電影，有啲社運人士會借用電影入面嘅「V煞面具」搞社會運動。
齋紮蹄

**齋紮蹄**，又叫**素紮蹄**，係種小食，由紮蹄演變出嚟，用咗腐皮代替豬肉。
## 睇埋
*蝦籽紮蹄
蝦籽紮蹄

**蝦籽紮蹄**，又叫**蝦子扎蹄**，係種小食，由紮蹄演變出嚟，同齋紮蹄一樣都用咗腐皮代替豬肉，但腐皮會夾埋蝦籽入去，鹹鹹香香。

呢隻小食就以香港中環嘅陳意齋比較出名。
炸魚球

**炸魚球**，係種香港小食，用魚肉溝麵粉嘅粉糰，搓成細細粒放落滾油炸，即炸即食，香口得嚟口感煙韌，通常會點甜醬或者辣醬食。呢隻小食喺1980年代香港流行，不過而家已經無乜舖頭賣。

## 睇埋
*魚蛋
*鯪魚球
藍田站後備行車隧道

**藍田站後備行車隧道**係香港港鐵觀塘綫一段唔再用嚟日常行車嘅路軌。

呢段路軌原本係觀塘綫藍田站接駁去東區海底隧道嘅軌道。自從將軍澳綫喺2002年8月投入服務之後，觀塘綫改用調景嶺站做總站，失去咗過海綫嘅資格，呢段軌道失去咗日常運作嘅用途。但當年地鐵公司並無將佢拆走，而將佢保留同改名做「藍田站後備行車隧道」。

呢段路軌最大特色，係喺原茶果嶺苗圃附近嘅軌道屬露天部份，乘客可以望下車外景色。

呢段路軌做咗後備行車隧道後，港鐵公司已經減少保養，日常只係做維修同後備行車線，同埋將車速限制降到50公里／小時。
翠林體育館

**翠林體育館**（英文：**Tsui Lam Sports Centre**）係香港一間室內體育館，喺新界西貢區將軍澳新市鎮翠林邨，1990年7月2號開張，1997年加裝冷氣同重新裝修，由康樂及文化事務署管理。

## 設施
*1個多用途主場：可以用嚟做4個羽毛球場、1個籃球場或1個排球場, 4個匹克球場。
*3間壁球室：可以用嚟做2個小型活動室或3個乒乓球室使。
*多用途活動室：面積約121平方米，可以用嚟做舞蹈或乒乓球等活動
*1個健身室

## 參考
五個小孩的大叔

《**五個小孩的大叔**》（，粵文意思：五個細路嘅大叔），係香港電視廣播有限公司製作嘅真人騷節目，全節目共四集，喺2016年10月2號到23號逢禮拜日晚20:00-20:30喺翡翠台播，並喺myTV提供節目重溫。

節目主持係洪永城同電影《五個小孩的校長》入面五個細主角：何涴瀠、傅舜盈、王詩雅、李詠珊、陳麗兒，洪永城憑住呢個真人騷節目，贏得「大叔」嘅花名。

## 每集內容

## 獎
*第22屆亞洲電視大獎

## 參考

## 出面網頁
*無綫電視節目網頁 - 五個小孩的大叔
*慘遭五個小孩玩殘　洪永城被爆暱稱詩詠做Baby
甜醬

**甜醬**，全名**甜麵醬**，是種用麵粉同黃豆釀成嘅醬，深啡色，帶甜味，係中式小食經常用到嘅調味料。

## 睇埋
*海鮮醬
恭和堂

**恭和堂**係香港龜苓膏專賣店，1904年開張，而家喺銅鑼灣、油麻地、旺角、九龍城同將軍澳都有分號。

## 史
大清太醫嚴綺文退休之後，向家鄉村民傳授宮藏龜苓膏整法。1904年，嚴太醫嘅後人嚴永昌醫師喺香港油麻地創立恭和堂，為大眾整龜苓膏。

## 參考
星空航空

**星空航空**可以係：
*巴基斯坦星空航空
*丹麥星空航空
*印尼星空航空
*星空貨運航空
巴基斯坦星空航空

**巴基斯坦星空航空**（**Star Air Aviation**）係巴基斯坦一間貨運航空公司，總部喺卡拉奇，主要開去拉合爾、伊斯蘭堡同佩沙華嘅航線。
印度東西航空

**印度東西航空**（**East-West Airlines**）係印度一間航空公司，總部喺孟買，1991年開張，係政府開放航空業管制後嘅第一間開嘅航空公司，不過1996年就執笠。
民主共和國

**民主共和國**係一種政體，理論上係行共和制同有民主制度。不過現實世界入面，好多國號包含「民主共和國」嘅國，都唔會搞真正民主嘅選舉。

## 當今嘅民主共和國
*朝鮮民主主義人民共和國
*剛果民主共和國
*東帝汶民主共和國
*尼泊爾聯邦民主共和國
*老撾人民民主共和國
*斯里蘭卡民主社會主義共和國
*阿爾及利亞人民民主共和國
*聖多美及普林西比民主共和國
*埃塞俄比亞聯邦民主共和國
增減數列

**增減數列**（Monotone Sequence）係數學上其中一種數列，數列入面嘅數值只可以增加或者減少，所以叫做增減數列。

## 定義
假設(x_n)係實數列。

如果x_1\leq x_2\leq x_3\leq\cdots\leq x_n\leq x_{n+1}\leq\cdots咁(x_n)就係增長數列（Increasing）。

如果x_1\geq x_2\geq x_3\geq\cdots\geq x_n\geq x_{n+1}\geq\cdots咁(x_n)就係遞減數列（Decreasing）。

如果(x_n)係增長或者係遞減，咁佢就係一條增減數列。

## 增減趨向定理
假設(x_n)係一條增減數列而家趨向一點，咁佢一定係被綁定，反之亦然。（\iff）同時，

如果(x_n)係增長數列，咁\lim(x_n)=\sup\{x_n:n\in\N\}。

如果(x_n)係遞減數列，咁\lim(x_n)=\inf\{x_n:n\in\N\}。

**證明：**

(\Rightarrow) 因為綁定性質，所以係啱嘅。

(\Leftarrow) 假設(x_n)係被綁定同時佢係增長數列。

因為佢係被綁定，所以會存在一個實數M\in\R，令到所有嘅項都符合x_n\leq M。

利用實數嘅完備定理，可以知到會有一點x:=\sup\{x_n:n\in\N\}。（想要證明到x就係(x_n)趨向嗰一點）

畀任何一個\varepsilon>0，將x-\varepsilon，並得知佢唔係(x_n)嘅上限，所以會有一個第x_K項符合x-\varepsilon。

因為(x_n)係增長數列，所以一定會有堆項數n\geq K符合，x_K\leq x_n。

因此，x-\varepsilon 。

得出，|x_n-x| 。

## 睇埋
* 數列
* 極限
* 子數列
指南針航空

**指南針航空**（**Compass Airlines**）係美國一間行地區航線嘅航空公司，總部喺明尼蘇達州明尼亞波利斯嘅明尼亞波利斯－聖保羅國際機場。
余若海

**余若海**（英文：**Benjamin Yu**，）係香港資深大律師，有「金牌大狀」嘅稱號。佢家姐係香港資深大律師同政治人物余若薇。

## 簡歷
余若海分別喺1978年同1979年喺香港大學攞法律學士學位同法律專業證書資格，1980年喺倫敦大學法學碩士學位，2002年曾出任高等法院原訟法庭暫委法官。

余若海係香港出名律師，曾參與龔如心同華懋嘅千億官司，同埋曾經用2.4億港紙買豪宅

。

余若海近年多次代表香港特區政府處理司法覆核案。其中包括立法會選舉候選人年齡下限嘅司法覆核案，本地免費電視牌照嘅廣播政策，興建機場第三條跑道同埋融資方案，就2017年行政長官產生辦法嘅公眾諮詢等等。

余若海亦擅長打民事遺產官司，曾經參與多個城中名人，包括賭王何鴻燊家族爭產官司、福臨門酒家第二代徐氏家族兩兄弟嘅股權紛爭案、陳振聰爭奪龔如心遺產案等等。

余若海同佢胞姊、公民黨前黨魁余若薇，曾多次在案件中對簿公堂，代表不同的陣營。兩人曾經喺港珠澳大橋環評報告嘅司法覆核上訴對簿公堂，最後余若海代表的一方上訴得直。佢哋亦曾喺立法會宣誓風波、香港電視司法覆核案同鄭經翰僭建司法覆核案對壘。

## 爭議事件
### 以維基百科資料喺法庭度做證供
2016年11月3日，喺青年新政立法會議員宣誓案中，余若海喺法庭話，根據中文維基百科入面對於「支那」嘅解釋，港獨支持者經常使用「支那」一詞，藉此去論證當選嘅青年新政議員支持港獨。

不過，相關嘅資料係喺宣誓事件發生後先至加入中文維基百科，而且當中所指嘅所謂港獨份子，正正係案中嘅青年新政議員，所以被批評干犯循環論證謬誤。事發後，將呢啲內容寫入中文維基百科嘅維基人「No1lovesu」唔單止極力剷走其他人如實記錄低佢呢啲作為，仲要喺討論頁度大鬧立場同佢相反嘅人。曾經有香港編輯投訴「No1lovesu」嘅行為，但係冇維基管理員理會，投訴人仲被「No1lovesu」係噉鬧。「No1lovesu」仲喺佢嘅維基頁面度，主動向啲記錄低真相嘅人（不限於維基百科，包括網上社交媒體）開火。其後佢亦使橫手，多番干預記載咗佢上述事實嘅《香港網絡大典》「刪除派維基人」條目，直至成個條目被消失為止。

## 參考
我說過要你快樂

**我說過要你快樂**可以係：
*我說過要你快樂 (歌)，吳國敬粵語歌
*我說過要你快樂 (專輯)，趙學而粵語專輯
*我說過要你快樂 (節目)，viuTV電視節目
我說過要你快樂 (節目)

《**我說過要你快樂**》（**I Wish You Happy**）係香港電視娛樂製作嘅真人騷節目，2016年10月22號開始到11月13號逢禮拜六、日喺22:30 - 23:30喺ViuTV播，旁白係陳炳銓。節目為9個夢想做諧星嘅人搞「活人測試」計劃，等佢哋了解自己嘅「喜感」強定弱。節目評判由湯駿業、郭子健、田啟文擔任。

## 參加者

## 每集一覽

## 出面網頁
*ViuTV：我說過要你快樂
台灣72小時

《**台灣72小時**》（**Taiwan 72 Hours**），係香港電視娛樂製作嘅遊埠節目，2016年10月24號到11月1號逢禮拜一、二22:00-23:00喺ViuTV播。節目由李靖筠同佢朋友食螺絲做主持，急急子做旁白，雲海、Papajay做嘉賓旁白。節目每集介紹一個台灣地方嘅三日兩夜行程。

## 每集一覽

## 睇埋
*《日本72小時》
*《泰國72小時》

## 出面網頁
*ViuTV：台灣72小時